Online marketing » 10 tips til at sætte turbo på strategien \nJeg har længe haft en drøm om at skrive et blogindlæg, der aldrig stopper. Ja – det lyder måske overambitiøst, men det skal forstås på den måde, at jeg gerne vil skrive et indlæg, der er dynamisk og konstant udbygger sig selv via kommentarer og mine egne tilføjelser hen ad vejen.\nJeg oplever så mange ting, når jeg sidder med cases, som jeg gerne vil give videre, da det er vigtigt for mig at bidrage med læring inden for feltet, online markedsføring. Det er også derfor, at mit mentorship på Aarhus Universitet betyder meget for mig; fordi jeg netop får mulighed for at videregive min viden til unge ildsjæle.\nDet her bliver således et indlæg, jeg konstant bygger på og tilføjer til – hver gang, jeg får nye idéer.\nVi starter med disse tips, tricks og hacks til at skalere både markedsføring og forretninger via digitale værktøjer.\nMin forhåbning er, at jeg om et år har samlet 100 idéer, som du kan blive inspireret af, og som du kan implementere i din egen virksomhed.\nJeg har valgt at opdele disse idéer i forskellige underområder, som du kan klikke på (herunder) for at springe direkte til det pågældende afsnit. Jeg vil også tilføje flere områder over tid og således udbygge på mine idéer.\nSøgemaskineoptimering – også kendt under betegnelserne, SEO og Google Optimering (kært barn har mange navne). SEO er et område, som vi har beskæftiget os med i årevis, skønt feltet har ændret sig løbende.\nJeg startede faktisk med at arbejde med SEO, da det var et meget nyt begreb i Danmark (for ca. 10 år siden). I dag er det et meget anerkendt markedsføringsområde, som stadig har stor magt for e-commerce forretninger og brands. Uanset hvilken forretning, du driver, vil Google have en stor indflydelse på online delen, og således er SEO altså et begreb, som vi IKKE kan komme udenom, når vi taler online markedsføring.\nLæs min ultimative guide til søgemaskineoptimering\nHerunder vil jeg udbygge med de ting, jeg har har lært undervejs omkring SEO, og jeg vil desuden komme med mit bud på, hvad jeg mener, du skal fokusere på, hvis du gerne vil skalere din forretning.\nNår man arbejder med SEO, er der mange, der stadig mener, at title-tags og meta-descriptions er det vigtigste. Den diskussion vil jeg ikke gå ind i, men der er én ting, som jeg vil vove at påstå, er alfa-omega, og det din CTR.\nCTR er en forkortelse for click-through-rate, og begrebet dækker over den procentdel, der klikker ind på din side via. Google. Det betyder basalt set, at du skal sørge for at optimere det, brugerne ser i Googles søgemaskine, før de rammer din side.\nHvis du har en lav CTR, vil du ikke få det maksimale ud af dine placeringer på Google.\nOptimér din CTR\nSørg for at lave title-tags & meta-descriptions, der er indbydende og ikke bare “rankende”.\nOvervej at implementere anmeldelser, som gør, at du får stjerner i søgeresultaterne.\nSørg for at holde indholdet på siden opdateret, således det er relevant for brugeren, når denne klikker ind på siden.\nUdtræk fra Adwords\nAdwords er en guldmine, når det kommer til at finde søgeord, som vil give mening at fokusere på i forhold til SEO.\nHar man kørt annoncering på Adwords i noget tid, vil det være muligt at udtrække en lang liste af søgeord, der har givet omsætning.\nDet vil sige, at man finde en masse søgeord, der måske ikke er værd at annoncere på i Adwords-regi, fordi det ikke giver en positiv ROI, men som du med fordel kan bruge, når der kommer til søgemaskineoptimering.\nMan ved jo aldrig, om det kan give mening SEO-mæssigt, og derfor kan det være en god idé at bruge Adwords til at få “soft-tested”, hvor god volumen og omsætningen er på de søgeord, som man gerne vil bruge tid til at optimere.\nMan kan ret nemt og hurtigt identificere de søgeord, der omsætter reelle kroner i forretningen.\nDerudover er det også en god idé, at man er tilstede på disse ord, hvad angår de organiske resultater såvel som de betalte resultater på Google\n‘Content marketing’ har været en del af virksomheders markedsføringstrategi igennem de sidste par år, og dette er med god grund. Det handler nemlig om at skabe indhold, der i sig selv bliver til markedsføring.\nContent marketing går ofte under betegnelsen, inbound marketing. Denne form for marketing kan ofte være medvirkende til, at man kommer foran konkurrenterne, fordi man netop skaber indhold, der er unikt for læsere eller kunder afhængig af forretningstype. Content marketing kommer i mange forskellige formater, hvilket også vil fremgå af mine uddybelser herunder.\nContent marketing dækker over alt lige fra blogindlæg og infografikker til podcasts, og vi snakker altså om indhold generelt. Formatet vil altid skifte fra tid til anden, fordi nye teknologier vil titte frem. Vi har blandt andet set det med SnapChat, som pludselig bliver en kanal, man kan bruge, til at skabe indhold og således content marketing. Nogle gange kommer der altså nye kanaler eller medier, som man skal forholde sig til – og udnytte, hvis man gerne vil et step foran.\nLæs min ultimative guide til content marketing\nHerunder vil jeg udbygge begrebet med de ting jeg, ofte falder over, når jeg arbejder med online markedsføring.\nUdtræk af “hv” ord\nDet lyder måske banalt, men ‘udtræk af “hv-ord”‘ er en af de ting, jeg altid arbejder med, når det gælder content marketing, og det er der en god grund til.\nNår man skal skabe godt indhold, handler det nemlig ofte om at guide og hjælpe kunden, og derfor giver ovenstående super god mening i min optik.\nVed at udtrække “hv-ord” fra Adwords og Search Console bliver det muligt at hjælpe og guide kunderne, da man får en masse spørgende ord, såsom: “hvordan” – “hvorfor” – “hvad”. Disse fraser kan du bruge til at skabe content, der besvarer brugernes undren og spørgsmål, og således skaber du værdi; nemlig content marketing.\nDet er desværre sådan, at mange virksomheder ofte fokuserer på at producere tonsvis af indhold uden at tænke på, hvorfor de reelt set gør det, og dette resulterer ofte i et overload af uinteressant og irrelevant content – spild af tid – efter min mening.\nMin pointe er, at du bliver nødt til at tænke målgruppen ind i din strategi, når det kommer til content marketing, og du skal således spørge dig selv: Løser du et problem?\nHerunder er et eksempel fra en Google Search Console\nDer er gode muligheder for at give brugeren endnu mere værdi i ét blogindlæg.\nDu kan nemlig lave det, der populært kaldes for: “content upgrades” – det betyder, at folk kan opgradere, eller udbygge, deres viden via dit indlæg – eksempelvis ved at downloade en excelfil, der kan give dem endnu mere værdi og læring.\nRevisor > Brugerne kan downloade et excelark med budgetskabelon\nPersonlig træner > Brugere kan downloade en basal kostplan\nOnline marketing nørd > Brugere kan downloade en go-to-market strategi\nJeg tror, at du har fanget pointen, right? Du kan skabe noget som 1) giver brugeren mere værdi og 2) giver dig deres e-mail, så du kan sende dem værdifuld information senere hen, som vi kender det fra e-marketing og flows.\nHerunder er et meget godt eksempel:\nJeg har arbejdet med sociale medier de sidste 10 år, og jeg har virkelig brugt mange annoncekroner på Facebook, Instagram annoncering, og hvad der ellers er kommet frem af sociale medier de sidste 10 år.\nDe sociale medier skifter konstant, og der er et hav af muligheder, hvilket også giver grobund for et hav af faldgrubber. Derfor har jeg dedikeret de sidste par år til at give min viden videre igennem videoer og igennem disse blogindlæg.\nJeg har fået utrolig meget erfaring ved at arbejde sammen med store e-commerce virksomheder som Firtal Web, der blev solgt til Matas, og ligeledes har jeg lært meget ved at arbejde med personlige brands som Christian Stadil samt ved at arbejde med apps som Tattoodo casen. Men jeg har også lavet utallige fejl, imens jeg har arbejdet med ovenstående cases, men disse fejl har blot gjort mig klogere. Jeg håber, at min viden og mine fejl kan være med til at gøre dig klogere!\nLæs min ultimative guide til Facebook annoncering\nEn af de nemmeste måder, hvorpå du kan vækste din forretning, er ved at bruge at Facebook annoncering til at lave dynamiske produktannoncer, der er baserede på brugernes adfærd på din hjemmeside (eksempelvis på webshops).\nDer er mange muligheder for at lave re-marketing annoncer, men Facebooks platform gør det bare uhyre nemt via Facebook & Instagram.\nDu kan nemlig opsætte det baseret på brugernes adfærd.\nHerunder er et meget simpelt screenshot fra Facebooks platform.\nFacebook har også gjort meget for, at du kan designe disse annoncer, som du gerne vil have dem.\nDu kan lægge pris henover som et “overlay”, og du kan lave din egen ramme med et logo, eksempelvis.\nLead generation annoncering\nEn ting, jeg synes mange undervurderer, er lead generation ads via Facebook – hvor man kan hente e-mails ind via deres form for annoncer, som hedder lead generation.\nForestil dig for 4-5 år siden – der skulle man have brugerne over på en ekstern landingsside for at få deres e-mail, fordi der var en kontaktformular, der gjorde, at de kunne udfylde en formular og derved skrive sig op til at modtage nyhedsbrev, eksempelvis.\nDet gjorde, at mange virksomheder brugte utallige annoncekroner på at få folk til at gå over på eksterne sider, men derved var der en høj friktion mellem annonceprogrammet såsom Facebook og så det landingsside system, som man brugte.\nDet tænkte Facebook over, og de valgte at udvikle lead generation ads, hvor man direkte udfylder alt data på Facebook, således du ikke afviger fra platformen. Ja – det giver Facebook en fordel, fordi man ikke forlader platformen, men det gør også, at folk ikke skal til at indtaste deres e-mail, fordi den er direkte udfyldt igennem Facebooks algoritme.\nE-mail marketing er stadig en af de ting, der har den bedste ROI, hvis vi kigger på kanaler generelt.\nMange tror, at e-mail marketing er dødt, fordi vi, som brugere, får flere og flere e-mails fra forskellige virksomheder. Dette gør selvfølgelig, at vi bliver mere tilbøjelige til ikke at åbne de mails, som vi går, men det betyder ikke, at ‘feltet’ er død – tværtimod. Det betyder blot, at vi skal gøre meget mere ud af de mails, som vi sender, samt tænke ud af boksen. Derudover skal vi være utrolig kreative, så vi kan sikre os, at brugerne rent faktisk gider at åbne de mails, vi sender. Således skal vi altså blive bedre til at skabe kreative subject lines, der vækker brugernes nysgerrighed og får dem til at tage det første skridt. Ergo: det giver ikke længere mening at sende blasts e-mails ud til kunderne.\nDesto mere data, vi har, desto mere forventer brugerne også, at vi segmenterer vores e-mails, så de passer til dem specifikt!\nEllers ender vi med at sende en masse e-mails, som ikke har nogen værdi for modtageren.\nDet stiller samtidig store krav til, hvordan vi opsamler mails; vi har nemlig brug for de gode leads, men vi har også brug for at skabe værdi for brugerne, mens vi indsamler leads.\nLæs min ultimative guide til E-mail marketing\nHerunder vil jeg komme ind på nogle af de ting, jeg ofte ser, kan være en god strategi, når vi snakker om e-mail markedsføring.\nPop-up lead hooks\nEn af de nemmeste måder, hvorpå man kan komme i gang med at samle mails op, er via e-mail flows. Det nemmeste system at bruge er Sleeknote, som er en dansk virksomhed, der har specialiseret sig i at lave et simpelt og effektivt pop-up system.\nI Sleeknote kan man styre det hele i deres backend system, så man er fri for hele tiden at have en programmør indeover, som kan kode tingene om, når man gerne vil skifte billeder eller tekst.\nDer findes et hav af cases på dette, og der er som regel ikke en ABC-guide, fordi det er meget forskelligt, hvad der virker, og om du har en e-commerce forretning, et brand eller en bilforhandler, eksempelvis – det kommer meget an på, hvilken industri du er i – i forhold til at ramme rigtigt mht. at have den rigtige pop-up.\nSørg også for, at du ikke har for mange pop-ups kørende på samme tid på websitet, fordi det kan hurtigt blive irriterende for brugeren – så det er en god idé at holde øje med afvisningsgraden i Google Analytics.\nEn stor del af en stærk e-mail strategi er at have det helt rigtige e-mail flow.\nJeg oplever stadig, at der er mange, der ikke har styr på deres velkomstflow.\nNår du eksempelvis tilmelder dig et nyhedsbrev, eller lægger en ordre på et website, er det de efterfølgende minutter, der er afgørende! Der skal du sende en e-mail, hvor du byder velkommen til lige netop din butik samt fortæller lidt omkring visionen, som om det er en personlig hilsen.\nHele internettet er så fyldt med informationer, så det handler i høj grad om at skabe en relation og noget personlighed i relation til dit brand.\nOrganisation og skalering\nDa jeg arbejdede som CMO hos Firtal, lærte jeg meget omkring struktur og skalering.\nJeg troede, at jeg skulle drive 8 webshops (som de ejede på det tidspunkt) – men det viste sig at være en uoverskuelig opgave.\nDerfor begyndte jeg at få struktur på tingene. Og det lærte jeg meget af; jeg lærte blandt andet, hvor meget det faktisk kan give, hvis man sørger for at få styr på sine processer og platforme. I takt med at jeg har arbejdet med over 100 start-ups og set, hvordan de har fejlet igennem de sidste 10 år, tager jeg de ting med, som jeg har lært fra organisationerne.\nFå styr på din kommunikation via SLACK\nSlack er en af de hurtigste voksende apps til kommunikation p.t\nDer har endda været rygter om, at Amazon ville købe dem for 9 milliarder.\nSlack giver os det, som Facebook ikke kan – eller andre beskedsystem for virksomheder for den sags skyld. Du kan indstille rum til forskellige områder i din forretninger, du kan have personlige beskeder, du kan sørge for, at alle har adgang til information omkring firmafester og meget mere!\nDesuden er det også nemmere at indlemme nye medarbejdere i en organisation, hvis du har faste arbejdsgange, og det betyder, at du hurtigere får glade medarbejdere, fordi de føler, at de bidrager, samtidig med de også hurtigere får muligheden for at bidrage til forretningen.\nPå Slack inddeler man de forskellige “rum” i kanaler.\nHvis du driver en e-commerce forretning, kunne det være noget lign. nedenstående:\nFinance (lukket for dem, der må se noget mht. økonomi)\nGenerel (sygdom, problemer med alarmer mv.)\nSjov & ballade (personalefester, kage i kantinen mv).\nMeget groft karakteriseret, men det gør, at du har nogle rum, hvori der er et begrænset samtaleområde, som gør, at det bliver uhyre produktivt, når en kanal har ét specifikt formål såsom marketing.\nFå styr på dine projekter via Trello\nEn anden ting, der er vigtig at have styr på, som jeg lærte meget i Firtal – og generelt har brugt siden, er struktur.\nSpecielt i forhold til at outsource opgaver. Uanset om det har været til medarbejdere eller freelancere.\nDer findes mange systemer derude, og jeg har ikke anparter i nogen af dem, men jeg vil klart sige, at Trello har gjort det godt for mig – mange gange. Det er gratis (var det, da jeg brugte det hvert fald).\nTrello gør, at du kan opdele mine opgaver i forskellige systemer og bruge cards til at uddele dem.\nHerunder er et screenshot fra en Trello-skabelon, jeg tit bruger\nIdéen er, at man skaber en form for workflow.\nIdeer: Du samler ideerne på et board, så du altid har dem. Man glemmer dem ofte, så det er vigtigt, at teamet, som sidder med eksempelvis marketeing, får noteret ideerne.\nTo-do: Her flytter du idéerne over. Eksempelvis kan man have et møde hver uge, hvor man prioriterer idéerne og får lagt dem over i en to-do, som man vil tage fat i næste gang.\nDoing: Det er de projekter, du er i gang med. Lad os antage, at du har 10-20 projekter i din to-do. Så har du måske 4-5 i din “doing” – det er de projekter, du arbejder på, som varer måske 1-5 uger.\nDone: Det er projekter, der er færdige – dem flytter du over i done. Dette er en god måde at skabe en form for flow for medarbejderne. Udover at du får prioriteret opgaverne, således at medarbejderne ikke bare arbejder i anarki, så får du også givet medarbejderne en følelse af, at de når nogle ting.\nProjekter: Projekter er de ting, der varer i længere tid. Eksempelvis mere end 5-6 uger. Det er projekter, hvor der måske er eksterne partnere ombord, som også har brug for at færdiggøre nogle ting. Så det er ikke optimalt, at de projekter ligger under to-do / doing.\nTrello har også lavet en lang række af inspirations-boards, som jeg har tidligere har brugt meget.\nHerunder er eksempelvis Trellos eget board til nye medarbejdere.\nSom jeg indledte dette indlæg med at sige, er mit formål med dette indlæg at skabe en base af alle de tips og tricks, jeg kommer omkring i løbet af 2019 – og de ting, jeg har lært tidligere.\nJeg samler alle disse i dette indlæg, og planen er, at du i slutningen af 2019 gerne skulle have 100 tips og tricks.\nJeg håber, at du får noget ud af dette indlæg. Har du et tip eller to? Så kom endelig med en kommentar herunder, således vi kan hjælpe hinanden med at bidrage på tværs af vores forretninger.


Færdigbehandlet eller ej - Kommunal Sundhed\nFærdigbehandlet eller ej Hvis en sundhedsreform skal sikre det sammenhængende sundhedsvæsen, er det nødvendigt at udskrivelsen fra hospital til kommune hænger sammen fagligt, og at de to sektorer ligestilles, skriver Helle Høstrup\nI slutningen af maj lød et opråb fra en del af kommunerne i Region Hovedstaden:\n»Svækkede og sårbare patienter bliver udskrevet før deres sygdom er færdigbehandlet,« lød det alarmerende budskab. Otte hovedstadskommuner udtrykte bekymring over, at patienter kommer tidligere hjem efter hospitalsbehandling, som ofte ikke er afsluttet. En sundhedsøkonom bekræftede dette som en national tendens.\nDet betyder, at den enkelte kommune skal have faglige ressourcer og kompetencer til at varetage både pleje og videre behandling af et stigende antal borgere med tiltagende komplekse helbredsmæssige problemstillinger. Situationen er nu, at der er skåret tæt på en fjerdedel af hospitalernes sengekapacitet siden 2007, og der er kun udsigt til, at situationen fortsat vil udvikle sig i samme retning med de kommende supersygehuse.\nVi må arbejde seriøst med at betragte det kommunale sundhedssystem ligeværdigt med det regionale.\nDet har været en noget ensidig kapacitetsbeskæring. Kommunernes kapacitet er ikke øget i samme tempo. Resultatet bliver, for mange borgere, at de kommer hjem og er så svækkede eller stadig i aktuel behandling, og risikerer at blive indlagt igen efter kort tid. Som regionsrådsmedlem i Region Hovedstaden Leila Lindén (S) rigtigt udtrykker til Danmarks Radio, fastsætter Sundhedsloven, at hospitalslægen har ansvar for at vurdere, om en patient er færdigbehandlet.\nProblemet her er blot, at begrebet ’færdigbehandlet’ har ændret sig over tid i takt med optimeringen af hospitalsbehandlingen. Det sker ofte, at den lægelige behandling er hurtigere overstået, end patientens behov for den specialiserede sygepleje eller træning inden udskrivelse. Og her kan opstå uoverensstemmelser. Hospitalet belønnes for kortvarige indlæggelser, fordi det sparer penge i hospitalsregnskabet og skaber plads til flere behandlingsforløb, og fordi vi hylder tanken om det nære sundhedsvæsen.\nLigeværdige kommuner og regioner\nNår vi nu taler og taler om ’Det sammenhængende sundhedsvæsen’ og kalder på sundhedsreformer, så skal vi se på denne problemstilling. For skal vi få det hele til at hænge sammen for patienterne, borgerne og deres pårørende, er vi nødt til at få udskrivelsen til at hænge sammen fagligt. Udskrivelsesparathed og færdigbehandling skal være en tværfaglig vurdering, og vurderingen må hænge sammen med hjemkommunens faglige ressourcer.\nVi har brugt år på at straffe kommunerne økonomisk for ikke at hjemtage færdigbehandlede patienter, og resultatet ser desværre ud til at kunne blive et stigende antal genindlæggelser. Vi må arbejde seriøst med at betragte det kommunale sundhedssystem ligeværdigt med det regionale. Og vi må derfor appellere til, at en kommende sundhedsreform vil gøre det samme og fordele ressourcer, der hvor der er behov for dem.\nEt sammenhængende sundhedsvæsen er et tværfagligt og tværsektorielt sundhedsvæsen, som i fællesskab varetager behandling, pleje, genoptræning og rehabilitering for og med de borgere, der har behov for det, der hvor det foregår bedst. Det handler også om at diskutere ansvar.\nUdviklingskonsulent for tværsektoriel kompetenceudvikling, Center for HR og Uddannelse, Region Hovedstaden\nForside » Opinion » Blog » Færdigbehandlet eller ej


Efterårsferie på Museet i Sæby… | SaebyAvis.dk - lokale nyheder fra Sæby\nEfterårsferie på Museet i Sæby\n9. oktober 2013 - kl. 0:15 - af Henrik Christensen\nPå museet i Sæby er der i efterårsferien uge 42 lagt op til Halloween-uhygge og hyggelige efterårsaktiviteter. I museets aktivitetsrum kan du blive inspireret til nye flotte udklip, lave lygter eller uhyggelige masker. Fangehullet har også døren stående på klem i efterårsferien. Tør du kigge ind og udfordre dig selv til en tur i det mørke fangehul, hvor fantasien og mørkets væsner er på spil? Fangehullet er et nyt digitalt spil for de modige børn på museet.\nEn hyggelig gammel efterårsleg kan du også prøve, når kastanjerne falder af træerne. På museet kan du lave mange sjove figurer og dyr af kastanjer. Kun fantasien sætter grænser. Aktivitetsrummet er åbent alle hverdag i efterårsferien med fri entré for børn.\nTag hovedet under armen og medbring din kæleedderkop og en lommelygte torsdag aften, d. 17. oktober, når dørene i de mørke aftentimer åbnes til et mørklagt museum. Find vej med din lommelygte i de mørke rum mellem på museet – hvis du tør…for hvem ved hvad der gemmer sig i mørket?\nDer er åbent torsdag d. 17. oktober fra kl. 19-21, og fri entré.\nNordjyllands Kystmuseum har afdelinger i Sæby, Skagen, Bangsbo ved Frederikshavn og Bangsbo Fort, hvor der er spændende udstillinger og aktiviteter i hele efteråret. www.kystmuseet.dk\nEmail en kopi af 'Efterårsferie på Museet i Sæby


Whistleblowerordning - Syddansk Universitet\nSDU Kontakt Whistleblowerordning\nSDU’s whistleblowerordning kan anvendes af universitetets nuværende og tidligere ansatte samt af eksterne parter.\nEr du kommet i besiddelse af en viden om eller begrundet mistanke om eventuelle ulovligheder, alvorlige økonomiske uregelmæssigheder, forskningsuredelighed og krænkende adfærd på SDU, så kan du foretage en indberetning via nedenstående link.\nWhistleblowerordningen behandler kun alvorlige forhold på SDU, så som:\nstrafbare forhold, f.eks. misbrug af økonomiske midler, tyveri, svig, underslæb, bedrageri, bestikkelse mv.\ngrove eller gentagne overtrædelser af etiske regler på forskningsområdet – f.eks. videnskabelig uredelighed\ngrove eller gentagne væsentlige overtrædelser af interne retningslinjer, f.eks. om regnskabsinstruks, indkøbspolitik, tjenesterejser, gavemodtagelse og regnskabsaflæggelse mv\ngrove personrelaterede konflikter på arbejdspladsen, f.eks. grov chikane, herunder af seksuel karakter\nSDU’s whistleblowerordning håndteres i et lukket it-system, som ikke sporer din IP-adresse. Det er muligt at foretage indberetningen anonymt.\nHvorfor er der en whistleblowerordning på SDU?\nWhistleblowerordningen har til formål\nAt øge mulighederne for, at ansatte, samarbejdspartnere, eksterne personer, virksomheder og instanser kan ytre sig om kritisable forhold hos SDU uden at frygte for negative konsekvenser,\nAt beskytte personer, som indgiver oplysninger til whistleblowerordningen,\nAt opdage væsentlige fejl og forsømmelser og\nAt sikre åbenhed og gennemsigtighed i forhold til eventuelle ulovligheder, alvorlige økonomiske uregelmæssigheder, forskningsuredelighed og krænkende adfærd på SDU ved at disse oplysninger bliver anvendt konstruktivt til forbedring, forebyggelse og afværgelse af disse fremadrettet i SDU’s administration.\nDu kan indgive oplysninger til whistleblowerordningen via dette link https://sdu.whistleblowernetwork.net\nDet er vigtigt, at du beskriver alle faktiske forhold så detaljeret som muligt. Du bedes så vidt muligt dokumentere de forhold, som du videregiver oplysninger om.\nNår du indgiver oplysninger via Whistleblowerportalen, er der i skabelonen mulighed for at vedhæfte dokumentation i digital form. Faktiske oplysninger og evt. dokumentation giver de bedste muligheder for at undersøge det forhold, som du indgiver oplysninger om.\nModtagelse af indberetninger i SDU’s Whistleblowerordning er organisatorisk forankret i Controllerafdelingen, Økonomiservice.\nI den videre behandling af en sag bliver Rektorsekretariatet, HR-service eller Studieservice involveret afhængig af sagens karakter.\nAfhængig af sagens karakter kan SDU benytte ekstern bistand i den videre behandling af en sag.\nVed modtagelse af indberetninger om grove forhold, vil rektoratet (rektor, prorektor og universitetsdirektør) eller bestyrelsesformanden blive orienteret.\nJa. Du kan indgive oplysninger anonymt til whistleblowerordningen. Hvis du vil være anonym, må du ikke oplyse dit navn eller andet personhenførbart som adresse eller telefonnummer.\nDet er via whistleblowerportalen muligt at kommunikere anonymt mellem whistlebloweren og SDU i forbindelse med sagsbehandlingen. SDU’s sagsbehandler kan derved bl.a. stille supplerende spørgsmål til anmelderen uden at kende vedkommendes identitet. På denne måde sikres det også, at sagen oplyses tilstrækkeligt til, at den kan behandles.\nHvis du vil sikre, at du er anonym, skal du iagttage følgende:\nTilgå indberetningssystemet direkte ved at kopiere eller skrive URL-adressen over i en internet-browser i stedet for at klikke på et link\nLad være med at skrive dine egne personlige oplysninger.\nVed anmeldelse i whistleblowerportalen modtager anmelderen straks et autosvar, som bekræfter modtagelsen af anmeldelsen.\nPersoner, der indgiver oplysninger til whistleblowerordningen, vil som udgangspunkt senest tre måneder efter indberetningen blive orienteret om sagens behandling.\nOrienteringen kan dog i visse tilfælde være begrænset af regler om tavshedspligt mv. I særlige tilfælde, f.eks. ved komplekse indberetninger, vil fristen for orientering kunne forlænges til seks måneder.\nHvilke rettigheder har whistlebloweren?\nDe almindelige forvaltningsretlige regler finder anvendelse. En indberetning til whistleblowerordningen vil ikke i sig selv medføre, at whistlebloweren bliver part i en sag, herunder opnår de almindelige partsrettigheder (f.eks. partshøring, begrundelse, partsaktindsigt og mulig klageadgang). Der kan dog være tilfælde, hvor en whistleblower har partsstatus i en sag, som indberetningen omhandler eller giver anledning til.\nDer kan efter gældende regler være adgang til at få aktindsigt i navnet på den person, der har indgivet oplysningerne, hvis indberetningen ikke er indgivet anonymt. F.eks. kan de personer, som oplysningerne drejer sig om, have ret til at vide, hvem der har indgivet oplysningerne.\nPersoner, der indgiver indberetninger til whistleblowerordningen, er beskyttet mod negative konsekvenser forbundet med en indberetning, som er afgivet i god tro.\nVed vurderingen af, om en indberetning er afgivet i god tro, skal det indgå, om den indberettende person havde rimelig grund til at antage, at de indberettede oplysninger var korrekte på tidspunktet for indberetningen, og at de indberettede oplysninger var omfattet af whistleblowerordningens anvendelsesområde\nHvilke rettigheder har den person, oplysningerne handler om?\nVed behandling af sagen finder reglerne i forvaltningsloven,offentlighedsloven og databeskyttelseslovgivningen anvendelse.\nDen person, som oplysningerne omhandler, vil normalt blive underrettet,hvis der indgives oplysninger om pågældende, ligesom den omhandlede person vil blive involveret i forløbet, hvis sagen realitetsbehandles. Den omhandlede person har i den forbindelse ret til at bede om at få rettet forkerte oplysninger.\nIndberetningssystemet fungerer bedst i browserne Microsoft Edge og Google Chrome. Vær opmærksom på, at du har den seneste udgave af Microsoft Edge, da systemet ellers ikke vil virke.\nSidst opdateret: 27.04.2022


ATV Salg/ Forhandler I Greve Landsby - Se de BEDSTE links her!\nATV Salg/ Forhandler I Greve Landsby\nHej, og velkommen til en side om ATV Salg/ Forhandler I Greve Landsby\nATV Salg/ Forhandler I Greve Landsby og grundlæggende oplysninger\nHvad er dette: Denne side er lavet på baggrund af søgefrasen ATV Salg/ Forhandler I Greve Landsby. Du har med stor sandsynlighed fundet denne side via en søgemaskine på internettet, fordi du har søgt på ATV Salg/ Forhandler I Greve Landsby eller lignende.\nATV Salg/ Forhandler I Greve Landsby og indsamling af statistik\nPå denne side om ATV Salg/ Forhandler I Greve Landsby og på resten af dette websted indsamler vi løbende data fra besøgende, blandt andet med formål om at forbedre brugeroplevelsen og relevansen af annoncer. Med hjælp fra eksempelvis Google Analytics og andre services kan vi se blandt andet se hvor mange besøgende, vi har og hvor mange der klikker på vores links. Du kan læse meget mere om betingelser, cookies med mere ved at klikke på info-linket nederst på siden.\nATV Salg/ Forhandler I Greve Landsby og reklamer\nVi forsøger at matche en eller flere reklamer i form af blandt andet tekstlinks med udgangspunkt i ATV Salg/ Forhandler I Greve Landsby og relaterede søgeord. Disse sponsorerede links fører til sider for vores samarbejdspartnere, der gerne skulle være relevante for din hensigt til at klikke ind på denne side. Oplever du, at reklamerne ikke er relevante for dit besøg, eller har du ideer med forbedringer i forhold til vores udvalg af reklamer, er du velkommen til at sende din feedback til os, så vi kan forbedre vores service. Eksterne henvisninger med relation til ATV Salg/ Forhandler I Greve Landsby er jævnfør dansk markedsføringslov fremhævet som reklamer.\nATV Salg/ Forhandler I Greve Landsby og spørgsmål\nHar du spørgsmål vedrørende denne side relateret til ATV Salg/ Forhandler I Greve Landsby eller vedrørende webstedet generelt, er du velkommen til at tage kontakt til os. Vi tager meget gerne mod feedback til eventuelle ændringinger med henblik på at levere en bedre oplevelse for vores brugere. Anvend venligst kontaktoplysningerne nederst på siden, hvis du vil i kontakt med webstedets redaktion. Vi ser frem til at høre fra dig :-)


Døende kulturfaktorer. skab en religion? Hvad er tyngdekraft? Tidsskrift for åndsvidenskab - PDF\nDøende kulturfaktorer. skab en religion? Hvad er tyngdekraft? Tidsskrift for åndsvidenskab\nDownload "Døende kulturfaktorer. skab en religion? Hvad er tyngdekraft? Tidsskrift for åndsvidenskab"\n1 Døende kulturfaktorer Er Martinus åndsvidennummer 3 - SEPTEMBER ÅRGANG skab en religion? Hvad er tyngdekraft? Tidsskrift for åndsvidenskab\n2 Kærlighedens videnskab Åndsvidenskaben vil blive en faktor i den jordmenneskelige kultur, som i fremtiden vil få overordentlig stor betydning, idet den vil kunne hjælpe de enkelte mennesker bort fra flokbevidstheden og frem til en individuel tænkeevne. Mange mennesker tror ganske vist, at åndsvidenskaben blot er en ny religiøs sekt, eller en forening, man kan blive medlem af. Men det er en misforståelse. Åndsvidenskab kan ikke udbredes ved propaganda eller suggestiv påvirkning, den kan modtages af de mennesker, som er blevet søgende og ønsker at komme i nærmere kontakt med livets evige love. En sådan kontakt kan ikke opnås ved noget medlemskab og ikke engang ved studier, med mindre disse studier forbindes med en praktisering af næstekærlighed og tolerance. Kernen i åndsvidenskaben er den samme kerne, som findes i de højere religioner, kærlighedsbudskabet. Derfor vil åndsvidenskaben ikke fortrænge religionerne, tværtimod, gennem den vil man forstå det, religionerne har givet menneskene gennem følelserne. Med hensyn til kristendommen vil man forstå, hvor stor betydning det havde, at Kristus sagde: Tag dit kors og følg mig. Den enkeltes kors er de besværligheder og lidelser, han eller hun må igennem, når de fjerner sig fra flokbevidsthedens nemme løsninger, selvhævdelse og vanetænkning. Når mennesket er begyndt at fjerne sig fra meget af det, der er skik og brug, vil det let komme til at føle, at det står ene med sine tanker og ønsker, men når det lærer de love og kræfter at kende, der ligger bag bønnens magt og forstår at bruge dem, vil det mærke, at det aldrig er ene, men at der står stærke åndelige kræfter bag den forvandling af jorden og menneskeheden, det nu er ved at blive en bevidst medarbejder i. (Martinus)\n3 3 Martinus: Døende kulturfaktorer Indhold 27 Ruth Olsen: Har nutidens kristendom et budskab? Ruth Olsen: Er Martinus åndsvidenskab en religion? Gunder Frederiksen: Vor tids Sokrates? Lars Palerius: Rejsen indad Per Holsner: De sidste tider Hans Wittendorff: Skal vi bare lade diktaturet brede sig til hele verden? Ruth Olsen: Hvad er tyngdekraft? Ruth Olsen: Kolesterol Ruth Olsen: Mellem døden og livet Gunder Frederiksen: Hvordan ser det ud? Laila Torp: Mit møde med Martinus Per Holsner: Det skrevne ord Ingrid Holck: Strøtanker om Martinus og Kritik Om Flokmentalitet og Bjærgbestigning Om bøger: Gunder Frederiksen: På sporet af det etiske menneske Gunnar Carlsson: Solopgang over videnskaben Eva Bentzen: Kald mig Fishmael Hanne Trane: Slangetæmmeren Ruth Olsen: Martinus ufuldendte manuskript Karl Aage Kirkegaard: Hvad siger nutidens kristendom? Helmer Fogedgaard: Stoffets gåde Stephan Keinschmidt: Tale ved udstilling i Sønderborg Søren Jensen: Udstilling i Styrsö Kort fortalt Møder Den Ny VerdensImpuls nr.3/2009 Red.: Ruth Olsen, Klintvej 104, 4500 Nykøbing Sjælland, tlf , - Giro Gunder Frederiksen, Klintvej 85, 4500 Nykøbing Sjælland, tlf Layout: Nikolaj Holck Tryk: Holbæk Amts Bogtrykkeri, 4300 Holbæk ISSN\n4 ABONNEMENTSPRIS 200 kr pr. år (4 numre), dog Sverige og Norge 220 kr, portofrit tilsendt. Dansk giro: Norsk giro: Svensk giro: Bladet udkommer medio marts, juni, september og december LØSSALG 40 kr stk plus porto, i alt 50 kr ARTIKLER og andet stof til næste nr. bedes fremsendt senest 1. november 2009 Artikelforfattere står selv inde for deres artikels indhold, der ikke nødvendigvis deles af redaktionen. KOSMOLOGISK INFORMATION er et bogforlag med speciale i sekundærlitteratur i relation til Martinus verdensbillede. Få bogliste tilsendt! Forlags- og redaktionsadresse: Kosmologisk Information, Klintvej 104, 4500 Nykøbing Sjælland. Tlf (bedst hverdage ml kl 9-11) Der må frit kopieres fra bladet, men med kildeangivelse Så går den dejlige sommer på hæld og fuglene er holdt op med at synge. Jeg håber læserne har haft mulighed for at høste nogle D-vitaminer fra solens profit-frie udbud, så der er noget at stå imod med i den kommende vinter. Som I ser, er portoen på bladet sat op siden sidst fra 16 kr. til 17,50, dvs af årets abonnementspris på 200 kr, går nu de 70 kr. til porto. Trykningen koster ca. 90 kr., layout 16 kr., kuverter 4 kr. og så er der til diverse andre omkostninger ( papir, tlf/internet, el, prøvenr. osv) 20 kr. Så det løber da rundt endnu. At postvæsenet vilkårligt (vi skal selv finde ud af det over nettet) hæver portoen to gange om året nu og kan gøre det, fordi de reelt har monopol på landsdækkende brevforsendelser, kunne nok irritere, men vi skal jo øve os i at give slip på den slags helbredsnedbrydende følelser! I det hele taget lever vi i en tid, hvor vi får rigelig med chancer til at øve os i, hvordan man kommer af med sin eventuelle hang til protestfølelser! Det gælder om at finde alt det frem, der er at glædes over. Jeg glædes f.eks. over, hvor trofaste dette blads lille læserskare er! Og jeg er glad for, at der er nogen, der har lyst til at dele sine tanker med andre ved at sende os en artikel i ny og næ. Derved sikres bladets spirituelle mangfoldighed. Kh Ruth 2\n5 Døende Kulturfaktorer af Martinus De østerlandske folk er meget religiøst og åndeligt indstillet, men ganske uintellektuelle. Gennem de østerlandske religioner lærer man, at meditation er vejen til fuldkommenhed. Man lærer, at man helst skal slippe alle jordiske bånd og materielle begær og længsler og gå ind i ensomheden og udelukkende koncentrere sine tanker på Gud og de højeste ting. Dette, at gøre denne indstilling til det primære i de østerlandske folks kultur, har helt formet disse folks livsindstilling og væremåde. Men det har ikke givet dem fuldkommenheden. Millioner af mennesker i østens lande lever en kummerlig tilværelse i fare for at dø af sult, og andre millioner dør sultedøden, og der gøres næsten intet for at hjælpe dem. De østerlandske folk er meget religiøst og åndeligt indstillet, men ganske uintellektuelle. Blandt disse folk er der ganske vist opstået adskillige mere eller mindre vise mænd, som almenheden sætter højt i ære, men selvom disse vise naturligvis på mange områder har været guddommelige redskaber for de folk, blandt hvilke de har levet, har de ikke kunnet frelse deres folk eller skabe en solid og fredfyldt kultur for disse. Med undtagelse af verdensgenløserne, der har levet i østen, har disse vise ikke haft virkelig kosmisk bevidsthed; de har opnået en vis færdighed i psykiske eller okkulte eksperimenter, som nu hører fortidige udviklingstrin til. Den østerlandske uintellektuelle, åndelige indstilling er blevet en flugt fra denne verden. Det primære i de østerlandske folks religiøse indstilling var altså at koncentrere sig så lidt som muligt om det materielle og kun tænke på det åndelige, og selvom en sådan indstilling kan være til gavn på én måde, kan den også, som det har været tilfældet, føre til afsporing, så menneskene stagnerer eller kommer bort fra den vej, der fører frem til de mål, der er menneskenes virkelige bestemmelse. Denne uintellektuelle, åndelige indstilling er blevet en slags sovepude, en flugt fra denne verden. Det primære i tilværelsen blev i for høj grad meditation over åndelige spørgsmål og for lille en udvikling og træning i at omgås sin næste. Gennem en kunstig træning i meditation blev mange menneskers åndelige indstilling overdimensioneret i forhold til deres moralske udviklingstrin, de ville helst leve i ensomhed borte fra andre mennesker. Selvom mange af disse eremitter kan være dejlige og behagelige mennesker at tale med, betyder det ikke, at de er modeller for det, der er menneskehedens sande mål. Livet er ikke dette, at man skal flygte bort fra mennesker til ensomhed og kun tænke på Gud. At flygte bort fra mennesker er at flygte fra de erfaringer og de berigende oplevelser, som samlivet med andre mennesker uundgåeligt vil give. Den vestlige verdens dogmatiske, uintellektuelle opfattelse af kristendommen. Denne tendens til at gå uden om den virkelige vej, samlivet med andre mennesker og den ved dette samliv muliggjorte træning i at gøre det fuldkomment, har også, om end på en anden måde, vist sig i Vesten i den kristne verdensreligion. Her har man til trods for, at Kristus har vist eksemplet på det fuldkomne menneskes væremåde, skabt den sovepude, der hedder syndernes forladelse og frelse ved Jesu blod og nåden. I denne dogmatiske opfattelse af kristendommen er det absolut ikke de gode gerninger, der er målet for menneskets stræben, her 3\n6 gælder det blot om at komme ind i den flok, for hvem Kristus har ladet sig korsfæste. Ifølge denne dogmatiske kristendom er vi alle født i synd og har i os arvesynden og er allerede, inden vi er født, kvalificerede til den evige fortabelse, hvis ikke vi trygler Gud om nåde og forløsning ved lammets blod. Dette er her i Vesten den store sovepude for de mennesker, hvis mentalitet endnu er så uintellektuel på det åndelige område, at de kan synes, at dette ideal er guddommeligt. Men det har ikke noget med Kristi egen væremåde at gøre. Den eneste vej til en fredens verden er udviklingen af den sande livs kunst i menneskets bevidsthed. Disse højst uintellektuelle østerlandske og vesterlandske åndelige indstillinger har tydeligt vist, at de ikke kan føre menneskeheden til nogen virkelig verdensfred og til en tilstand, hvor livets goder er ligeligt fordelt blandt menneskene. Den eneste vej til en sådan fredens verden er udviklingen af den sande livs kunst i menneskets bevidsthed, hvilket vil sige, udviklingen af en evne til at kunne leve i fuldkommen harmoni med andre væsener i tilværelsen. agter ham som en hellig mand. Det er udmærket at sidde og træne sig op i gode tanker, det kan vi alle have brug for at og til. Men det er ikke nok, at vi tænker på det gode, vi må udføre det i praksis, for at det kan få virkelig betydning. Hvordan mon det ville gå adskillige eremitter, hvis livet pludselig kastede dem ud midt iblandt mennesker, der bagtalte dem, løj om dem, forfulgte dem og tilføjede dem alle de ubehagelige oplevelser, man kan komme ud for i den daglige tilværelse blandt mennesker? Mon de da, utrænede som de var i at leve under sådanne forhold, kunne bevare deres hellige atmosfære? Ville de da ikke gå materielt til grunde? Men det er jo det, østens folkeslag har gjort. De har ladet en uintellektuel, åndelig indstilling lede dem bort fra udvikling i det daglige, praktiske, materielle liv, og vestens folk har på denne basis gjort sig til deres undertrykkere i århundreder. Det har fuldt ud vist sig, at meditation og ensomhed ikke udgør de idealer, der kan føre menneskeheden frem til fuldkommenhed, fred og lykke. Livets vej er ikke en vej, på hvilken menneskene skal flygte fra hverandre og leve isoleret på ensomme steder, og heller ikke en vej, hvor man skal albue sig frem på andres bekostning samtidig med, at man tror, man er frelst, når blot man beder om nåde og syndernes forladelse. Meditation og ensomhed er ikke de idealer, som kan føre menneskeheden frem til fuldkommenhed, fred og lykke. Hvis man tror, at frelsen ligger i en adskillelse fra andre mennesker, kommer man ud af træning med hensyn til at lære andre mennesker at kende. Man kommer bort fra træningen af alle de evner i sin bevidsthed, der skal bruges til at tilgive andre, tjene andre og forstå andre. Man får ikke alle de dårlige og ufærdige naturer i sit sind kaldt frem ved at være i ensomhed. Men det er da blot en fordel, vil nogle sikkert mene. Nej, for når man ikke får kaldt dem frem, kan man naturligvis heller ikke komme til at få dem overvundet og fjernet. Et menneske kan jo sagtens fremtræde som et tilsyneladende godt menneske, når han bor isoleret fra andre mennesker, og man endda bringer ham føde og klæder og ærer og Det er livets mening, at liv skal forbinde sig med liv igennem kærligheden. Men vestens syndernes forladelse og frelsen ved Jesu blod og nåde har heller ikke formået at give vestens folk virkelig beskyttelse eller fred. Utallige krige er udkæmpet i Kristi navn, præster har velsignet våbnene og bedt Gud om sejr, og de virkeligt troendes skare er stadig blevet mindre, efterhånden som den intellektuelle evne er udviklet. Vestens mennesker står i dag udrustet med praktiske, intellektuelle evner, udviklet i kampen for tilværelsen, men netop derfor har de religiøse dogmer også mistet deres betydning for dem, og livets værdier er for dem hovedsageligt blevet materielle værdier. 4\n7 Der er krig både i østen og vesten. Alle er i krig med alle, og der er knapt nok mulighed mere til at flygte ud i ensomheden. Selve Tibet, som har været et religiøst indelukke gennem årtusinder, bliver nu også gennem kommunisterne inddraget i materialismens sfære. Hvad er det da, vi nu bliver vidne til? Vi bliver vidne til meditationens såvel som syndernes forladelses og nådens kapitulation som bærende kulturfaktor. Så er det altså materialismen og gudløsheden, som skal sejre? Nej, det bliver hverken en sejr for øst eller vest, og selvom det har vist sig, at både østens og vestens ortodokse trosformer er degenereret og må bukke under for praktisk materialisme, vil denne kulturfaktor alene vise sig at være lige så uholdbar som en alt for ensidig og uintellektuel åndelig indstilling. Det eneste, som kan hjælpe menneskeheden ud af den alles krig imod alle, som dominerer i verden i dag, er et nøje kendskab til livets fysiske og psykiske love. Livet har kun én eneste mening, og det er, at liv skal forbinde sig med liv, og denne forbindelse kan kun ske igennem kærligheden. Kærligheden eller den hellige ånd vil forvandle verden. Men kærligheden er ikke blot kærtegn og en forening af levende væseners fysiske legemer med formering af slægten som resultat. Kærligheden er en kraft, som gennemtrænger universet, vi kender den også gennem udtrykket den hellige ånd. Det, de store verdens genløsere har talt om, og som Kristus ved sit eksempel har vist menneskene, er, at det er muligt for det enkelte menneske at forbinde sig med den guddommelige eller universelle kærlighed på en sådan måde,at man i stedet for at flygte fra livet her i den fysiske verden lader denne kærlighed strømme ind i samme verden og forvandle den ved praktisk væremåde. Åndsvidenskaben vil danne grundlaget for en ny verdenskultur. Men vi har lært, at for at man intellektuelt kan orientere sig i den fysiske verden med dens mangfoldige naturlove, må man have en videnskab, gennem hvilken man lærer disse love at kende for i praksis at kunne udfolde et liv og en skabelse i overensstemmelse med lovene. På grund af menneskenes efterhånden stadig mere udviklede tænkeevne, som er en åndelig kraft, lever disse mennesker lige så meget i en åndelig verden, nemlig tankens verden, som i den fysiske. For at kunne orientere sig i denne åndelige verden, som også har mangfoldige love, må mennesket også have en videnskab, gennem hvilken det kan lære disse love at kende for at overholde dem. Det er en sådan hjælpende faktor, der gives menneskene gennem den moderne åndsvidenskab, som omsat i praksis af stadig flere og flere mennesker i øst som i vest vil være grundlaget for en ny verdenskultur, hvis motto vil være enhver er sin næste nærmest. En sådan kulturs mennesker vil ikke flygte ud i ensomhed, selvom de til tider vil nyde at være alene. De vil heller ikke søge at komme til at tilhøre en lille flok af frelste eller udvalgte og mene, at alle andre er fortabte til helvedes evige ild. De vil vide, at helvede er den verden af krig, hævn, had, bitterhed, misforståelser og selvskabte lidelser, menneskene sår og høster liv efter liv, så længe de ikke lever efter den universelle lov, som er alle loves fylde, næstekærlighedsloven. Træningen i at leve efter denne lov er den eneste virkelige vej til freden i en verden, hvor det bedste i østens og vestens kultur kan forenes. Da flygter man ikke bort fra denne verdens jammerdal i en alt for ensidig meditation på det åndelige, og man glemmer heller ikke den åndelige virkelighed og dens love for alt det, der foregår i den fysiske verden. Vestens såkaldte kristne mennesker er ikke selv Kristi disciple, så længe de ikke forsøger at leve efter Kristi bud. Mange af kristendommens tilhængere i vesten har gennem lange tider haft den opfattelse, at de skulle drage ud som missionærer og dermed følge Kristi bud: Drag ud og gør alle folkeslag til mine disciple. Og de har derfor søgt at omvende østens folk til den dogmatiske kristendom med troen på syndernes forladelse, nåden og frelsen ved Jesu blod. De har uden tvivl gjort stor gavn, især gennem deres praktiske, intellektuelle evner, hvor de samtidig har virket som læger og lærere. Men så længe kristendommen hos vestens folk kun er en dogmatisk lære, man skal antage for at blive frelst, og ikke er et liv, man forsøger at leve efter Kristi bud, er vestens såkaldte 5\n8 kristne mennesker ikke selv Kristi disciple, der kan skabe en kristen kultur. Når Kristus har sagt: Derpå skal det kendes, at I er mine disciple, at I har indbyrdes kærlighed, står det i den grad i modsætning til de såkaldte kristne landes kultur, at enhver østerlænding, der er begyndt at udvikle sin logiske sans og også er modtagelig for nye impulser, vil sige: Behold I blot jeres kristendom, den giver ikke noget godt resultat, men lad os få jeres videnskab og teknik, så vi selv kan skabe et moderne samfund. Alle jordens folkeslag skal velsignes ved den sæd, Kristus har sået. Vestens folk kan få naturens kræfter til at arbejde for sig, men de bruger de samme kræfter til at skabe bomber og andre ødelæggelsesmidler, som de bruger både mod hverandre og mod østens folk. Alle mulige variationer af krige og ufred hærger vestens lande, så disse landes folkeslag trænger mindst lige så meget til at blive Kristi disciple, som folkene i østen. Det, menneskeheden er ved at opleve såvel i øst som i vest, er en gammel kulturs undergang. Den var bygget på religiøse kulturfaktorer, som nu er døende. Materialismen, som afløser dem, er kun en ny kulturs fosterstadie, en primitiv begyndelse til den organiske struktur, omfattende hele kloden, der bliver en virkeliggørelse af de gamle profetier om en ny himmel og en ny jord og én hjord og én hyrde. Det vil blive en realitet, at ved den sæd, Kristus har sået, skal alle jordens folkeslag velsignes, ikke ved at døbes med vand, ved dogmer og sakramenter, men, som Kristus også sagde ved at døbes med den hellige ånd. Den kosmiske videnskab eller åndsvidenskaben er en videnskab om såvel fysiske som psykiske naturlove. Den hellige ånd, der er det samme som den kosmiske videnskab eller åndsvidenskaben, vil efterhånden kunne modtages og forstås både af østens og vestens mennesker. Ikke som en religiøs lære, der skal antages, for at man kan blive frelst, men som en videnskab om såvel fysiske som åndelige naturlove. Gennem åndsvidenskaben vil østens mennesker lære at forbinde deres åndelige indstilling med praktisk og logisk handlekraft og organisation af den fysiske verden til gavn for helheden. Og den vil lære vestens folk, at kristendom ikke er dogmer og ritualer og bøn om nåde, men efterligning af Kristi væremåde: at tjene. Og det vil i moderne forstand sige: at bruge den højt udviklede skabeevne, man efterhånden er kommet i besiddelse af, til skabelse af en kultur, som i stort og småt er baseret på fred og samarbejde mellem jordens mennesker. Og mennesker i øst som i vest vil forstå, at om de i deres bøn til Forsynet siger: Gud, Fader, Allah eller Brahma, så er det blot forskellige navne på den Guddom, hvori vi alle lever, røres og ere, hvis hellige ånd eller guddommelige bevidsthed gennemtrænger hele universet. (Tale holdt 19/ , første gang bragt i Kosmos nr. 17/1971) 6\n9 Er Martinus åndsvidenskab en religion? af Ruth Olsen Når vi, der har læst Martinus værk og fundet det befriende logisk, skal forklare en nysgerrig bekendt, hvad det er for noget, er det ikke nemt at fortælle med få ord. Nogle spørger: er det en religion? Men så skal vi til at diskutere, hvad vi mener med ordet religion. Jamen, når Martinus værk hedder Det tredie Testamente, må det vel være en eller anden kristen religiøs sekt, siger nogle så. Det har fået mange til at undgå at bruge betegnelsen Det tredie Testamente og i stedet kaldt det kosmologien, selv om Martinus selv uhyre sjældent brugte det ord, men brugte ordet åndsvidenskab det meste af tiden. Kosmologi er jo det ord, naturvidenskaben bruger om det fysiske univers. Men hvad forstår folk flest ved ordet religion? Hvilke associationer dukker der op fra tankekataloget, når moderne mennesker hører det ord? Selv har jeg det meste af mit liv forbundet noget negativt med fænomenet religion, bl.a. fordi det så ofte har givet anledning til splid mellem mennesker. Det var vel også det, der fik vor forhenværende statsminister til at mene, religion skulle ud af det offentlige rum. Af og til kan man høre bemærkningen: Jeg tror på en Gud som en eller anden universel kraft, men jeg er ikke religiøs. Der synes i den senere tid at være sket en polarisering, dvs enten er man meget for, ofte på fundamentalistisk vis, eller også er man meget imod. Der udgives flere bøger end før, som sætter religionerne til kritisk debat, og i en TV-udsendelse for nylig (22/7) mente man ligefrem at kunne påvise, at religionerne er farlige, ja en trussel for menneskehedens overlevelse. Ved Århus Universitet har en studerende skrevet en afhandling om Folkekirkens manglende interesse for at føre en åben dialog, f.eks. på internettet. Da han i radioen diskuterede dette med en præst fra København, Pless, forsvarede denne sig med, at Bibelen ikke stod til debat, for den var jo sandheden, og sandheden kunne ikke diskuteres! Da den studerende indvendte, at f.eks. reinkarnationen vel kunne diskuteres, eftersom så mange kristne dog troede på den, mente Pless bare, at de tog fejl, for mennesket var enestående og derfor ikke til genbrug. Det synes at have forbigået mange præsters opmærksomhed, at mennesker i vor tid har opnået en vis intelligens og kan tænke selv. Det har fået de gamle kristne dogmer til at virke naive, intetsigende og uvedkommende. Det har Karl Aage Kirkegaard just påpeget i sin nye bog Har nutidens kristendom et budskab? (anmeldt andetsteds i dette blad), hvor han tager dogmerne op til debat og viser, hvordan de er blevet uden mening i vor tid, selv om mange prøver at fortolke dem rent symbolsk. Autoritær religion og humanistisk religion Erich Fromm forsøgte i sin bog fra 1983 Psykoanalyse og religion at give en bred definition af begrebet religion, nemlig et hvilket som helst tanke- og handlingssystem, der er fælles for en gruppe, og som giver individet en orienteringsramme og en genstand at tilbede. Ifølge den er åndsvidenskaben altså ikke en religion, for her er ikke noget at tilbede. Derudover skelnede Fromm mellem autoritær religion og humanistisk religion. Den autoritære religion kræver blind lydighed og underkastelse under Guds vilje (dvs præsteskabets tolkning af Guds vilje!), den tåler ikke afvigende meninger, kun Gud er herre over din skæbne, du er intet selv men kun et afmægtigt hjælpeløst barn, der blot kan håbe på den almægtiges tilgivelse. En sådan religion skaber angst og skyld og virker bremsende på menneskets udvikling til voksen modenhed, på selvstændigt initiativ og ansvarsfølelse. Den er patriarkatstidens fader- og autoritetsdyrkelse. Freud kaldte den en barndomsneurose. Med betegnelsen humanistisk religion mente Fromm at kunne redde det bedste fra religionerne. Den betoner budskabet om kærlighed til næsten og human handling, den er tolerant overfor anderledestænkende og åben for udvikling af fornuft og egen styrke, erkender afhængighed af overordnede kræfter men søger at forstå dem. Det, Fromm i virkeligheden her beskriver, er to forskellige udviklingstrin på menneskehedens vej mod det rigtige menneske. Efterhånden som menneskene udvikler 7\n10 intelligensen og følelserne, gør de op med enhver form for autoritetsdyrkelse og erkender egen indflydelse på skæbnedannelsen, dvs det opløftende i at indse, man selv har mulighed for at ændre sit liv og skæbne. Dermed ophører behovet for et præsteskab til at tolke Guds vilje, og menneskene begynder selv at søge efter at forstå det væsentligste, nemlig livets tale. Men hvor står den danske folkekirke i forhold til Fromms to religionsvarianter? Det afhænger nok mest af den enkelte præst. Da man sidste vinter inviterede folk til anonymt i TV at få råd fra en præst man kaldte udsendelserne skriftestolen, gik rådet ofte ud på, at man skulle lægge sine problemer over i Guds hånd, fordi de synes for tunge til selv at bære. Det forekom mig, at det var som at gøre klienten til et hjælpeløst barn overfor en almægtig, men altså kærlig, Fader. Det er måske nok en hjælp i nødens stund at kunne lægge problemerne/ansvaret over på en anden instans, men et sådant råd udspringer i grunden fra en opfattelse af Gud som en udenforstående autoritet. Ud fra Martinus verdensbillede ville rådet nok have været at bede om styrke til at klare problemerne selv og derved lære det, der var meningen med dem. Guddommen, som jo er det hele og allesammen, kan mobilisere sine hjælpere, når der er brug for det, til at indgyde ekstra energi til at klare vanskelighederne. At tro eller at vide Hvis man definerer religion som en overbevisning om en Guddoms eksistens, så kan man godt kalde åndsvidenskaben for en religion, men hvis man definerer religion som en tro, så er den det ikke. Når Guddommen er alt, hvad der eksisterer, behøver man bare at åbne øjnene for at konstatere Guddommens eksistens. Hvad man ser med egne øjne, plejer man ikke at kalde en tro! Selvfølgelig kan man godt sige, man tror på det, Martinus har fortalt, men det var ikke det, Martinus ønskede. Man skal fornemme med egne sanser, at hans beskrivelse af verdensbilledet er sandhed, dvs det skal opleves med egne logiske og/eller intuitive sanser som noget indlysende rigtigt, altså som viden og ikke som tro. Hvis man ikke kan det, har man næppe brug for Martinus. Men det kan være svært at forklare, hvad det er for en form for viden, vi opererer med, især hvis den er mere baseret på intuitive sanser end på logiske evner. Så er det lidt ligesom når en clairvoyant fortæller mig, der ikke er clairvoyant, noget. For den clairvoyante opleves det måske nok som en slags viden, subjektiv viden, men for mig vil det være tro, og så er jeg dybt skeptisk. Når nogen er skeptisk overfor Martinus lære, er det ok, for meningen er jo, at vi selv skal lære at skelne mellem rigtigt og forkert. Vi skal ikke mere lade os manipulere af andres meninger, men selv tage stilling og finde ud af, hvad der er rigtigt for os, hver især. Det betyder ikke, at der er forskellige universelle sandheder, men vejen frem til den er forskellig. Vi høster forskellige erfaringer, så vi tager ikke den samme rute frem til målet. Men målet er det samme for os alle. Da jeg begyndte at læse Livets Bog, brød jeg mig ikke om alle de religiøse ord, Martinus bruger og slet ikke al den snak om faderen. Men efterhånden som helhedsbilledet tegnede sig, forsvandt min dybe religions-aversion. Jeg indså, det var højst ufuldkomne menneskers misbrug og misfortolkninger af religionerne, der var det største problem. Men alle de gamle religioner står for fald nu og vil efterhånden langsomt dø ud. Når man forstår meningen bag de ord, Martinus bruger, er ordene i sig selv ikke så vigtige. Som Martinus engang selv har sagt det at der er et umoderne hylster omkring et guldsmykke, forringer jo ikke selve smykkets reelle værdi (LBI). For mig er det uvæsentligt nu, om man kalder det en religion, og jeg har det helt fint med at bruge betegnelsen Det tredie Testamente, som Martinus ønskede. For de, der virkelig har brug for at finde ud af meningen med det hele her på jorden, skal nok tage sig den tid, det tager, at finde guldet i Martinus verdensbillede. Men hvad mente Martinus selv med hensyn til religion? I Livets Bog I stk. 14 forklarer han, hvad han forstår ved religion, nemlig: livets direkte tale eksisterer som udgørende tilværelsens absolut eneste fundamentale religion, idet den nemlig kun kan eksistere med absolut alle som lærere, med alle som elever og med alt som læresætninger. Og i et foredrag 24/ ( Ånd og elektricitet ) sagde han bl.a. Det vil blive en åndelig videnskab, som vil afløse religionen og føre den fysiske videnskab frem til forståelse af livets og universets åndelige love og principper. Andre steder har han forklaret, hvordan det religiøse instinkt er degenereret og det religiøse princip er blevet politik, men at dette princip i sin kulmination bliver til kosmisk bevidsthed. Det er når alt kommer til alt et spil om ord, hvorvidt man kalder åndsvidenskaben en religion. Når vi siger, det er en intellektualiseret kristendom og fortsættelsen af Kristi lære, så vil folk i almindelighed alligevel opfatte det som religion. 8\n11 Vor tids Sokrates? af Gunder Frederiksen Mon ikke de fleste af os husker Sokrates fra vore studier? Vi skal ganske vist langt tilbage. Sokrates levede i Athen fra 469 til 399 før vor tidsregning. Men kan vi så ikke blive enige om, at det er ualmindelig flot, at vi i vor tid lærer om ham ja, endog på områder, som vi i vor moderne tid har brug for. Sokrates satte dyden højt. Dyden er det vigtigste af alt. Og dyden kan læres. Det drejer sig om af befri sig fra de lavere instinkter. Dyden fører til den højeste lykke. Man finder lykken hos den, der gennem selvstændig tænkning har opnået indsigt på dette område nemlig filosoffen. Han har lært at anvende den uhildede fornuft, der for Sokrates er identisk med samvittigheden. Ja, det lyder jo vældig godt. Men har vi så lært det to et halvt tusind år efter??? Overhovedet ikke. Vi skal søge med lys og lygte, hvis vi blot skal finde et enkelt menneske, der i sandhed er i stand til frit og ubesværet at bevæge sig lykkeligt på dydens smalle vej. Efter flittig ransagelse i hukommelsens kramkiste kan jeg kun pege på en eneste, som måske måske ikke - i sit tænke- og handlemønster bevæger sig ubesværet inden for rammerne af det gode, etikken, kærligheden. Om jeg har ret, må læserne afgøre, når jeg peger på Dalai Lama som kandidat til titlen vor tids Sokrates? Som jeg for mit indre blik ser Dalai Lama med den vinrøde kappe slået over den ene skulder, medens den anden er åben for gigt eller iskias, kan jeg slet ikke få billedet til at passe i selskab med præsident Bush i det hvide hus og heller ikke med vor fhv.statsminister Fogh Rasmussen. Derimod ville det ikke volde megen besvær at danne et billede, hvor Dalai Lama sindigt og værdigt, men grublende eller eftertænksomt spadserede hen mod Akropolis i Athen eller måske siddende på pladsen med en skare lyttende disciple omkring sig. Derfor vover jeg at kalde ham vor tids Sokrates. Flygtning Efter at Dalai Lama blev flygtning, fordi kineserne indvaderede og annekterede hans hjemland, har han som hjemløs rejst rundt i den vestlige verden og til stor irritation for den kinesiske stormagt modtaget klapsalver overalt ikke på grund af magt - ikke på grund af rigdom - ikke på grund af en særlig position. Vi præsenteres her for et menneske, der i adfærd, tænkemåde og jævn og almindelig omgangstone præsenterer varme, medfølelses- og indlevelsesevne lige netop det, vi andre har så svært ved at mobilisere. Overalt bliver eksponenten for jævne, menneskelige evner som kærlighed og medfølelse modtaget med klapsalver. Dalai Lama er blot buddhistisk munk, men blev for sine menneskelige egenskaber belønnet med Nobelprisen. Er verdensopinionen ved at bevæge sig i en god retning? noget kunne tyde på det! Er det for meget at kalde ham vor tids Sokrates eller en moderne Sokrates? Men ikke nok med at han var en Østens vismand, han var også buddhistisk munk og blev modtaget i USA, som var han en moderne rockstjerne, og så var han jo flygtning. Og på listen over de hundrede mest indflydelsesrige mennesker i verden i året 2005 kunne man se Dalai Lamas navn sammen med helte og ikoner som Bill Gates. Som det hedder i den autoriserede biografi Dalai Lama : Ingen tvivl om at listens brede spektrum fra den fantastisk rige til den fantastisk åndelige skulle appellere til at skabe interesse blandt en større læserskare (s. 219). Det viser, hvordan det var lykkedes Dalai Lama at ætse sig ind i Vestens bevidsthed med sin besnærende enkle filosofi om medfølelse. Hvad er forklaringen på fascinationen af et menneske uden nogen personlig rigdom, uden nogen stat og uden nogen magt? Er Vesten, der er dybt begravet i kold materialisme, dybest set fascineret af oriental mysticisme? Her er der blot tale om en sød og venlig munk i en vinrød kjortel slængt over den ene skulder, men i besiddelse af en naturlig charme og en hjertelig latter, der på en naturlig måde kan tale om kærlighed - og vise det. I mange dele af Amerika bliver Dalai Lama opfattet som 9\n12 en moderne vismand. I manges øjne er han en moderne udgave af Sokrates, som på åbne pladser deler ud af sin visdom. Nu taler han for store tætpakkede sale: Had og mangel på medfølelse får dig til at føle dig spændt, svag og åndelig uren, har Dalai Lama sagt. Under sit besøg i San Francisco skulle han holde et foredrag om intethed på universitetet. Næsten seks tusind mennesker, de fleste studerende på universitetet, troppede op og lyttede. Som svar på, hvorfor unge mennesker føler sig tiltrukket af en skikkelse som Dalai Lama, hvis udstråling jo ikke er af en art, som de naturligt identificerer sig med, svarede en af de unge, der var katolik: Når jeg sammenligner paven Johannes Povl den anden med Dalai Lama og forsøger at komme længere end til lighedspunkterne, at de begge er munke og lever i cølibat, så står tilbage, at Dalai Lama er langt mere universel i sit budskab end paven. Typisk for amerikanske studerende oplevede de Dalai Lama som havde han ikke været en buddhistisk mester, kunne han være blevet en cool rockstjerne, hvis tekster ville være knivskarpe og hvis musik kunne give os åndenød. Denne fyr er ikke fuld af bullshit som så mange andre. En anden udtalte sig således: Det der fascinerer mig ved Dalai Lama er, at han taler et fornuftsorienteret sprog, som ikke har bismag af stram og organiseret religion. Han minder om de gamle græske filosoffer, som var i stand til at fortolke tilværelsen på en enkel, men alligevel dybdeborende måde. På spørgsmål om han ville kalde sig selv religiøs eller spirituel, svarede han: Jeg definerer ikke mig selv, men jeg går ud fra, at jeg er mere spirituel, måske introvert. Jeg tror, at indre bevidsthed hidrører fra introspektion snarere end fra bøn eller meditation. Religion kræver ofte en vis disciplin, der er visse regler, man skal følge. Spiritualitet er derimod en form for bevidsthed om noget, der er langt større end en selv. Det drejer sig om at forstå essensen af alt det, der omgiver en. Til spørgsmålet, om Dalai Lama ville ønske flere tilhængere af Buddhismen, svarede han: Det passer ikke til min tankegang. Det ville gøre mig lykkelig, hvis verden ville blive mere medfølende. Kærlighed og medfølelse er ikke følgevirkninger af nogen bestemt religion. Buddhismen er blot en af mange måder at søge sandheden på en vej man kan følge for at leve et retskaffent og medfølende liv. Men jeg siger ikke, at det er måden. Når mennesket tænker selv Det tænkende menneske kræver ret til en selvstændig vurdering af alt, hvad det oplever. Det ønsker at anvende de erfaringer, det igennem den materialistiske videnskab er kommet i besiddelse af og evner derfor ikke længere at bøje sig for et åndeligt diktatur. Stilles det overfor en påstand, kræver det denne påstand belyst og begrundet, ikke alene for følelsen, men også for intelligensen. Og det er overfor dette krav, at de respektive religioner verden over kommer til kort. Thi lige så glimrende en næring de har været for følelsen, lige så umulige er de for intellektet. Religionerne er ikke skabt til mennesker, der kræver konkrete kendsgerninger. 10\n13 af Lars Palerius Mit stærke had til de uregulerede liberale markedskræfters katastrofale fremfærd i verden, er i de sidste måneder blevet ikke kun en psykisk men også en fysisk plage for mig. Hadet, der er som et åbent sår i mit indre, kan beskrives som tosidet. Den ene side vil straffe de formastelige. Den anden side kan ikke gøre en flue fortræd men nøjes med et ønske om et totalt sammenbrud for det nuværende økonomiske system til fordel for et helt nyt menneskeligt system. Denne konflikt æder mig op indefra. Rejsen indad eller tidspunktet, hvor en moderne Tempelridder steg af hesten Jeg har læst bog efter bog om emnerne samfundsudvikling, globalisering og katastofe-kapitalisme i forsøg på at forstå de mekanismer, som styrer visse menneskers handlinger. Eller snarere for at forstå hvilke mekanismer, som styrer kapitalismen og de liberale markedskræfter. Kampen mellem de to sider i sindet er en indre kamp. Urgamle automatfunktioner i det sjælelige dyb, hvor selvopholdelsesdriften og den retfærdige harme hersker, strider mod et andet fremvoksende ideal, hvor tilgivelse og næstekærlighed udgør de ledende ord for den fremtidige samfundsstruktur. Under mit besøg på Klint sommeren 2009, hvor temaet for ugen var et nyt samfundssystem, sad jeg nogle minutter for mig selv udenfor pavillon A i grønne omgivelser. Mine tanker kredsede om det aktuelle emne og de kræfter, som stadig behersker mit sind, når begreber som uretfærdighed og udnyttelse af mennesker og natur dukker op. Under den tumult af splittede følelser, som skabes ved sådanne tankearter, hører jeg en indre stemme, som siger til mig, at det er på tide at slippe tempelridderen. I al sin enkelhed er denne opfordring både klargørende og omvæltende. I de sidste uger har jeg ved forskellige lejligheder tænkt på disse de kristne krigermunke. Jeg var ved en regression for nogle år siden blevet klar over, at jeg selv engang i fortiden havde tilhørt denne orden. Det jeg dengang så i mit indre var både klart og tydeligt. Jeg befandt mig i en kamp på liv og død et eller andet sted i Frankrig eller Spanien i 1300-tallet. Midt i kampens hede blev jeg dengang slået af den for mig lammende indsigt, at det ikke går an at tvinge noget andet menneske til en anden tro gennem sværdets magt. Jeg sidder, udmattet af kampen og mentalt lammet af denne for mig omvæltende indsigt, let fremadbøjet på min hest og ser ned på mit mægtige blodige sværd. Sværdets skarpe kanter er rødfarvede af blod. I det øjeblik af total resignation bliver jeg angrebet bagfra af en fjende og falder til jorden. Liggende på ryggen når jeg ikke at værge for mig det dødbringende stød af et sværd, der rammer mig midt i brystet. Straks efter ser jeg for mit indre syn, hvordan et nøgent nyfødt barn svæver nogle meter over min døde krop og forlader dette krigsinferno, stigende lige op i skyen. Mit næste liv tager netop sin begyndelse Disse tempelriddere var, da de var stærkest og mest effektive, en gruppe krigere som var almindeligt frygtede for deres kampduelighed, deres mod og ubrydelige loyalitet mod Tempelridderordenen og kristenheden. De lod sig ikke tage til fange levende men sloges hellere til sidste mand. At svigte sit løfte var helt utænkeligt. Retfærdig harme var et helt naturligt tankeklima for disse krigere. De havde længe trænet sig selv og sine heste til at blive meget effektive kampmaskiner. De udstrålede en uhørt kraft, hvilket i sig selv var skrækindjagende for modstanderen. Sværdet, som de så dygtigt håndterede i kamp, har form som et kors. Her er en interessant symbolsk parallel til Kristi kors. For tempelridderne har dette symbol en meget forstærkende kraft. De kæmpede med korset i hånd, symbolet for Kristi offer. Døde de i kampen, gjorde de det præcis ligesom Kristus for menneskehedens frelse. Korset på ryggen af deres dragt forstærkede yderligere følelsen af retfærdighed og hellighed i den opgave, de var sat til at udføre. De blev drevet af en følelse af uover- 11\n14 vindelighed. De udgjorde efter deres egen mening Guds udvalgte tjenere. Det var deres ansvar at forsvare den rette lære og for enhver pris forhindre den muslimske farsot i at brede sig. Verdens skæbne hvilede helt enkelt i deres hænder. Denne den krigeriske selvretfærdighedens urkraft har jeg svagt kunnet fornemme de seneste uger, når jeg har læst om katastrofekapitalismens udøvere og deres ødelæggende fremfærd verden over. Disse kapitalens røvere og banditter udgør nu for mig den moderne variant af muslimerne i den gamle religionskrig mellem ondt og godt. Midt i disse ætsende tanker og sjæleligt opslidende følelser af had ser jeg for mit indre syn følgende billeder: Disse billeder indeholder megen esoterisk information og kundskab, som jeg bruger mange tanker på de følgende dage. I bilen hjem fra Klint nogle dage senere kommer der under en meditativ tilstand yderligere billeder til mig omkring samme tema. Billederne udgør fortsættelsen og afslutningen på budskabet fra den kærlige kraft, som hele tiden følger os i vor udvikling. Billede 1 Jeg ser en tempelridder bagfra i fuld krigsudstyr siddende på sin kraftfulde hest. Hesten er et meget muskuløst dyr, som tempelridderen er vokset sammen med. Hans ben forsvinder næsten ind i dyrets krop. Han sidder som limet fast til det. Vi har her et billede på den fuldkomne kriger som med ukuelig beslutsomhed og en ophøjet ro ser frem mod horisonten, mens han venter på nye kampopgaver. Billede 2 Jeg ser nu, at tempelridderen er klatret ned af hesten og står med ryggen mod mig i bare underbukser. Scenen er på grænsen til det patetiske. Han udstråler den uhørte pine, som det indebærer for en mand i hans position at tage skridtet og afklæde sig sin rustning, klatre ned fra hesten og stå der ganske forsvarsløs helt afvæbnet både fysisk og psykisk. Det er et syn af personificeret ynkelighed og hjælpeløshed, et syn af fortabelse af mening og ideal. En slags indre død opleves her med denne handling. Billede 3 Den tidligere afklædte tempelridder står stadig med ryggen mod mig, men nu er han iført en fodlang kjortel med guldfarvet kant. Det er en kjortel en prins værdig. Jeg kan også se lidt af venstre arm og den sølvfarvede dragt, som han er iført, samt han brune skulderlange hår. Det ser ud, som om dragten består af noget som ligner store glitrende fiskeskæl. Manden står foran mig med en kongelig holdning og værdighed på en vej, som i stedet for at blive smallere mod horisonten, breder sig udad mod siderne, jo længere væk man følger den med blikket. Den stadig bredere vej leder lige ind i solen. Det er et billede, som udstråler ungdommelig kraft, mod og triumf. Den indre rejse Jeg befinder mig stående foran indgangen til et slot. I mine hænder holder jeg et papir eller et ark. Det er ca 50 gange 30 centimeter stort. Papiret er så lyst, at det ikke lader sig gøre at se, hvad der står skrevet på det. Det eneste jeg med sikkerhed ved er, at det drejer sig om et slags kort. Måske er det helt blankt? (Om det er tilfældet, er noget jeg kommer frem til og forstår senere i strømmen af billeder. Det er nemlig ikke meningen, at jeg på forhånd skal vide, hvad der venter mig). Jeg er iført en tynd fodlang dragt med et bånd om maven. I båndet hænger der en decimeterstor nøgle af gammel model. (Det er en nøgle af jern, som man anvendte til at åbne porte i middelalderen). Jeg har også et trækors hængende om halsen. Korset er ca en decimeter stort. Da jeg betragter det for anden gang er det forsvundet. Jeg ser kun min overkrop med det tynde og bløde klæde. Næste scene udspiller sig foran et middelalder-alter, hvor jeg ligger på knæ i bøn om renselse. Det er af største betydning, at jeg forbereder mig til det, som skal komme før den rejse ind i borgens indre, som jeg skal til at foretage mig. Billede 1 Fra dette kontemplative billede af indre bøn kastes jeg ind i næste scene. Scenen udgør min egen korsfæstelse. Jeg hænger fastsømmet på et kors kun iført et lændeklæde. Det hele udspiller sig i et tomrum, hvor kun den 12\n15 dybeste menneskelige smerte og angst hersker. Det jeg oplever sammen med min egen dybe smerte og angst er hele menneskehedens dybeste smerte og angst. Denne smerte bølger frem og tilbage ligesom store tågebanker. Korset, jeg er fastnaglet til, hvirvler rundt som løv i en efterårsstorm. Smerten fra naglerne i fødder og hænder er eksplosiv og næsten uudholdelig. Den mindste lille bevægelse brænder som ild i kroppen. Dette scenario synes at stå på i en evighed. Mit skrig af smerte tiltager i styrke og overdøver den brølende vind, som kaster mig hovedkulds hid og did, op og ned og til siden i heftige rykvise bevægelser. Det er en oplevelse af absolut smerte. En smerte uden ende. Det kors jeg hænger på er det samme kors, som jeg tidligere bar i en snor rundt om halsen, nu mange gange forstørret. overjordisk skøn, iført haremstøj med bar mave og helt umulig at modstå. Hun er sindbilledet på den fuldkomne kvinde, skabt for kønslig nydelse, fuldstændig betagende i sin skønhed. Hendes erotiske udstråling savner modstykke. Kvinden leder mig ind i en sal, hvor et enormt bord fyldt med mad og drikke møder mit blik. Her findes alle tænkelige lækkerier for ganen. Jeg kan endda skelne andre underskønne kvinder stryge omkring i rummet. Mit blik er dog fastnaglet ved hende, som førte mig ind i rummet. Intet andet end hende lokker mig, mad og drikke ænser jeg ikke. Langs den ene væg findes en hvileplads bestående af et stort antal puder med kvaster i hjørnerne. Det er der vi er på vej hen. Lige da jeg er på vej til at give efter for mine seksuelle lyster, standser jeg op et øjeblik. Jeg mærker det instinktivt i hele kroppen og jeg siger det stille til mig selv jeg vil ikke fortsætte med det her. I det øjeblik krakelerer den del af billedet, som mine øjne hviler på. Der opstår en revne i facaden som gør, at hele dette scenario af sanselig nydelse forsvinder ud i det tomme intet. Billede 3 Da dette inferno af fysisk og psykisk smerte er mest uudholdelig, kommer der fra højre i billedet en engel med et lysende sværd. Jeg kan svagt ane konturerne af vinger, eller rettere den lys- og energikraft som dette levende væsen udstråler. Med en hurtig bevægelse fører englen sværdet ind i mit bryst mellem tredje og fjerde ribben i højre side. I samme øjeblik dette sker ophører smerten, og næste billede viser sig for mig. Billede 2 Jeg er nu på vej op ad en trappe. Det er en smal trappe med iskolde og slimede rækker af græsbevoksede sten. Jeg skynder mig op ad den så hurtigt jeg kan. Det er dog meget svært at komme frem, da det er en smal gang med lavt til loftet, som skal forceres i bøjet stilling. Jeg kigger skråt ned under opstigningen og ser da, at jeg er barfodet og klædt i en brunlig munkedragt. Jeg aner nu at jeg begynder at nærme mig en dør eller en åbning. Da jeg løfter blikket en smule, ser jeg en menneskelig skikkelse tage form foran mig. Det jeg ser er konturerne af en kvinde, som efterhånden antager fast form. Kvinden som nu står blomstrende foran mig er Næste begivenhed udspilles i en gigantisk sal fuld af guld, diamanter og ædelsten af forskellig slags. Salen består af flere lignende rum efter hinanden. Der er som om jeg var placeret midt i en historie fra Tusind og én nat. Lysten til at eje disse skatte, at tage det glitrende guld og de skinnende sten i favnen, er uimodståelig. Denne scene repræsenterer den yderste form for grådighed. Begæret efter rigdom behersker hele mit sind og udgør mit livsmål. Billede 4 Jeg ser nu skråt oppefra luften ned i en gigantisk lukket gård befolket med tusindvis muslimer, som lytter til deres lederes opildnende og stridslystne taler. Gården er omgærdet af høje mure med et tårn til bønneudråb i hvert hjørne. Den religiøse leder holder folkemassen i et jerngreb med sin agitatoriske lederstil og sine befalinger. Hans ord er lov. Scenen beskriver den absolutte religiøse magt, som et menneske kan have over andre mennesker. Det hele udspiller sig i et muslimsk land i 1500-tallet. Billede 5 Vi er nu flyttet nogle århundreder frem i tiden. Vi befinder os i et plads- og tidsmæssigt udefineret 1900-tal og bevidner her, hvordan en militær øverstbefalende leder 13\n16 planlægningen af en militærmanøvre omkring et bord fuld af kort sammen med sine generaler. Det vi her ser er den totale hensynsløshed mod andre mennesker. Det er som om disse hans soldater ikke bestod af kød og blod men kun brikker i et spil, som ledes af denne øverstbefalende. Vi taler her om krigerens totale magt med en position, hvor denne i kunsten at slå ihjel og lemlæste triumferende figur, selv slipper for at deltage i slagteriet. Han kan sorgløst, og med total mangel på empati, planlægge for kommende ødelæggelser. At slå ihjel er her blevet livets store mål og mening. Det indebærer for disse magtfuldkommenhedens mennesker en perverteret nydelse at styre og lede planlægningen af den kommende masseslagtning. De udgør kosmisk set mentale lig, som ser døden som livets tjener. alkærligheden er her længst borte. Døden griner dig lige ind i ansigtet den er blevet dette mentalitetsniveaus totale hersker. Mørkere end det her bliver det ikke på den jordiske himmel. Billede 7 Jeg befinder mig tilbage i den absolutte tomhed. Det er den samme plads, hvor jeg indledningsvis sejlede omkring fastnaglet til et kors. Denne gang er der dog helt stille i rummet. Svagt, svagt kan jeg ane konturerne af mit ansigt og overkrop. Disse konturer tager dog aldrig rigtig form, bliver aldrig til et tydeligt billede af mig selv. Men jeg ved med sikkerhed, at det er mig selv, jeg ser. Jeg er nået til den absolutte, den yderste substansløse tomhed bag hvilken, der ikke findes nogen materiel eksistens. Jeg findes ikke som fysisk person, jeg eksisterer ikke som det, jeg har troet, jeg var. Hele den materialistiske side af tilværelsen er en gigantisk illusion. Dens inderste bestanddel er tomhed. Jeg har her på den indre rejse prøvet hele det materialistiske repetoire af egoistiske handlinger, som stilles til menneskets rådighed i udviklingen af sine indre sjælsregioners mørkeste sider. Mere findes der ikke at foretage sig. Det sidste kort er udspillet og ligger der på bordet, totalt værdiløst i sin ensomhed. En håbløshed ud over al beskrivelse fejer ind over mig og holder mig i et jerngreb. Billede 6 Vi befinder os i nutid midt i et inferno af kapitalspekulation. Værdipapirer af forskellig slags, så som aktier, obligationer samt andre af finansmarkedet skabte symboler for penge, flyver rundt i luften i tusindvis i dette rum. Hele billedet fyldes af disse papirer. Hvad det her handler om er den sidste selviske handling på den menneskelige moralske udviklingens vej. Vi er her nået til vejs ende. Længere end til her kommer vi ikke, når det gælder egoets tilfredsstillelse. Den galskab i form af røverkapitalisme hvor menneskets alle afarter og afsporinger fremtræder som ledestjerner og kulminerer er den sidste station på denne udviklingsproces. Den yderste fornedring, eller den yderste kontrast til kærligheden, opleves her. Mennesket og det levende liv er forvandlet til et værdipapir eller tal på en dataskærm. Børsen udgør Satans kirke og finansspekulanterne dens præsteskab. Alt er tingsliggjort, alt er en handelsvare. Den totale meningsløshed er et faktum. Den mørke talentkernes tjenere fejrer nu sine største triumfer. Gud og I dette øjeblik af yderste fortvivlelse viser sig igen for mine øjne den nøgle af jern, som jeg bar i snoren om livet ved rejsens begyndelse. Denne gang er den mangedobbelt forstørret. Jeg ser forundret lige ind i den. Et øjeblik senere eksploderer nøglen og et gigantisk lysskin opstår, hvilket i en udvidende bevægelse imod mig vokser sig stadig større. Det er den absolutte kærligheds lys, jeg skuer. Nøglen, jeg fik i begyndelsen og med hvilken jeg troede, jeg skulle åbne en port, har i og med eksplosionen åbnet den port, som ikke er andet jeg selv. Det er jeg, som skal åbnes gennem de oplevelser, jeg har haft på rejsen gennem den indre borg. Det er mit inderste, som er den dør, gennem hvilken det evige kærlighedslys skal strømme, når erfaringerne er høstet og udrensningen af mørket er afsluttet. Jeg er selv den sandhed, jeg har søgt gennem inkarnation efter inkarnation. Mørket er og forbliver en illusion. Det eneste der eksisterer er det evige kærlighedslys, som i al evighed har været til og i al evighed vil være til. Der findes kun lys 14\n17 Afsluttende kommentar og slutsats De ovenstående billeder kom altså til mig på et tidspunkt, hvor min sjælelige nød var størst. Fristelsen til at give op, falde hen i følelsen af tilværelsens totale meningsløshed pga det tryk, som hadet mod det kapitalistiske systems fremfærd fremkalder, er overhængende. Jeg ser faktisk i øjeblikket ingen mulighed for at finde et svar på denne min tilsyneladende uløselige indre konflikt. Hvordan skal jeg kunne få den mentale vægtskål til at tippe over i de nye idealers favør, når jeg sidder så stærkt fast i et gammelt mentalt fængsel af retfærdig harme? Jeg har i lang tid viklet mig ind i selvmodsigende argumentationer om det rimelige i ikke-kærlige tankegange og tænkte modtræk mod det ondes fremfærd. Dette byggede på gamle automatfunktioner og oplevelser på det esoteriske område sammen med snart to årtiers tilegnelse af ny kundskab i form af analyserne i det litterære værk, som Martinus kalder Det tredie testamente. Mine tidligere handlinger og tænkning som tempelridder langt tilbage i historiens støvede ørkenlandskab er stort set det samme, som min nuværende tænkning. I begge tilfælde, dengang som nu, oplever jeg problemet på samme måde. Såvel datidens religionskrig, støttet af den tids kapitalmagt i form af kirken, som røverkapitalismens fremfærd i dag, må for enhver pris stoppes, og jeg må selv deltage i kampen, selv om det koster mig livet. Ellers svigter jeg både mig selv, mine idealer og den øvrige menneskehed. Verdens fremtid afhænger af min deltagelse i kampen. Naturligvis er det her kun tankens og ikke selve handlingens område. Alt for mange lidelseserfaringer gennem århundreders gang har gjort mig ude af stand til at handle direkte voldelig. Der er bygget en hindring op i mit sjælelige dyb, en modstand mod alle voldshandlinger. Jeg kan helt enkelt ikke længere for mig selv til at deltage i disse handlinger. Alligevel, trods denne viden, føler jeg det som om jeg svigter den gode sag. På en måde burde jeg selv deltage aktivt. Jeg slår i dette tilfælde hovedet hårdt i væggen, stanger mig mentalt til blods. For ikke sandt, er det rigtigt at lade andre stå i frontlinien på barrikaderne og i konfliktområderne, mens man selv høster frugterne af det? Burde vi ikke alle gøre vort yderste for at få standset det ondes fremfærd? Judasmentaliteten et udviklingstrin i den mentale evolutionsproces Det er på det her område det store mentale sammenstød mellem gammelt og nyt bliver et faktum. Dybt inde i mig findes der stadig rester af den gamle krigermentalitet i form af tempelridderen, hvilken er lig med gamle automatfunktioner. På min psykes overflade, i form af en tynd kulturel fernis som let kan krakelere ved tilstrækkelig stærk modstand, findes de nye tankegange, hvilket er lig med næstekærligheden med dens betingelsesløse kapitulation overfor og afstandtagen imod alle former for voldshandlinger. Sammenstødet bliver desto kraftigere nu, hvor der findes manifesteret en handlingsplan på det mentale og fysiske plan i form af Martinus 12 punkter i Livets Bog del 1. Viljen til at forandre verden vinder af og til over forstanden. Århundreders længsel og venten på dette tidspunkt, da sandheden lægges frem i dagens lys er nu her i form af Martinus Tredie Testamente og det sprænger næsten min barriere af utålmodighed. Det er her, just i dette øjeblik, min egen Judasdelpersonlighed træder frem i dagslyset. Jeg ønsker nu brændende præcist det, som Judas en gang ønskede at hele verden skal få del i budskabet fra Mesteren. Jeg vil præcis som han hurtigt berede vejen for etablering af et nyt samfund uden undertrykkelse. Jeg vil præcis som han forcere udviklingen, gå imod dets eget indbyggede tempo for menneskelig mental udvikling. Det er også her, i og med dette ønske, at det mentale niveau, som Judas repræsenterer, kommer til kort, det er her det mentale sammenstød bliver et faktum. Der kan ikke ske nogen virkelig og bestående forandring af et samfund, før tilstrækkelig mange menneskers udrensningsproces er afsluttet og mørket er gennemskuet. Martinus verdensbillede og dets budskab er klinisk befriet for voldshandlinger. Der vil aldrig lykkes for en eneste person eller sammenslutning af personer at anvende og virkeliggøre et samfund med disse analyser som grundlag, hvis der i dette på nogen måde indgår tvang eller voldshandlinger, fysisk som mentalt. Martinus verdensbillede, dets vej, mening og mål er og forbliver klinisk fri fra alle former for vold og indslag af retfærdig harme. Midt i denne min ulykkelige mentale tilstand, Judasdelpersonligheden, blev jeg tvunget til at indse dette og kapitulere. Jeg kan ikke gøre noget andet end at stige ned fra hesten og sige farvel til denne delpersonlighed, tempelridderen, hvor smerteligt det end kan være at skilles fra dele af egoet og dets vanebevidsthed. Jeg kan ikke andet end tålmodigt afvente tidens gang og den dyriske mentalitet udlevelse. Man må som tempelridderen i de første billeder, afklæde sig sin udrustning, nedlægge våbnene og stå der utryg og tilsyneladende magt- og hjælpeløs, indtil samme person iklædes den statelige kjortel og den sølvfarvede dragt. 15\n18 Nu dog i form af et kærlighedens mentale kraftfelt som beskyttelse i stedet for datidens fysiske ditto. Det er en proces af sorgarbejde, som kræver mod, styrke og vilje. Det er en meget smertelig proces, som alligevel inspirerer til en videre udvikling, til at frigøre sig fra al frygt, al angst og uro. For at vokse i kærlighedsevne kræves der en kapitulation overfor den, man er og ikke mindst overfor den, man engang var. Rejsen indad i bevidsthedens skyggeregioner er efter min mening en obligatorisk rejse for hvert menneske på jorden. Den indgår i den undervisning vi dagligt tager del i fra forsynets side i form af den kommunikation, vi har med væsener på det fysiske og det åndelige plan. Tidspunktet og udtrykket i de arketyper og symboler, som gestaltes i vor natbevidstheds vildnis, og ind i mellem meget skræmmende terræner, varierer naturligvis fra person til person. Men jeg vil mene, at disse ovenstående billeder er syv erfaringsplaner, som på en eller anden måde er obligatoriske skinbilleder på den illusoriske virkelighed, vi mennesker må se, leve ud, gennemskue og til sidst bortvælge. Befrielsen fra det ondes greb de gamle automatfunktioner i egoets og selvopholdelsesdriftens tjeneste ligger i just dette at se dem som dele af ens egen personlighed, se dem som dele af ens egen tidligere og nuværende personlighed. stærkeste og mest effektive redskab til at foretage sig denne indre rejse. Og til forskel fra det mentale klima, som beherskede min gamle tempelridder - hvor fjenden fandtes på det ydre plan findes fjenden nu udelukkende i vort eget indre landskab. Det er der, og kun der, kampen mod det onde og dets handlinger kan og skal føres. Det er i dette sjælelige område at afmonteringen og udsultningen af den gamle krigeriske, selvretfærdiggørende vanebevidsthed skal ske. Med denne altafgørende indsigt som et urokkeligt faktum kan jeg derfor af hele mit hjerte istemme den første af Martinus syv gyldne regler Fjern begrebet fjender fra din bevidsthed. Det er med den indsigt fast forankret i hvert menneskes hjerte at vejen til den længe ventede verdensfred ligger åben. Og med denne indsigt, med dens praktisering i alle hverdagens gøremål, vil den fremtidige verdensstat med dens kærlighed til alt levende langsomt men sikkert vokse frem og tage form. Natbevidstheden har da opfyldt sin funktion og stillet sig i det dagsbevidste livs tjeneste. Mørket er en gang for alle forvandlet til lys til det Kristuslys, som findes iboende i og omsluttende alt levende. Et lys som er synonymt med selve livet i dets uendelige mangfoldighed, skønhed og visdom. (oversat fra svensk af Ruth) I kraft af Martinus verdensbillede, med dets ufejlbarlige analyser af alt og alle, har menneskeheden fået det hidtil På vej til indre balance Mange mennesker befinder sig i et åndeligt tomrum. De har givet slip på noget gammelt, som ikke kunne inspirere dem mere, men de har endnu ikke fundet noget nyt, der kan hjælpe dem til at få den indre balance, ud fra hvilken det ydre kaos kan forvandles til kosmisk harmoni. Den overgangstilstand, hvori den jordiske menneskehed befinder sig, er den sidste fase af forvandlingen fra dyr til menneske, og den vil bibringe de enkelte individer sådanne erfaringer, at de bliver modtagelige for en ny verdensimpuls, som allerede nu stråler ind over jorden. (Martinus i foredrag 11/4-1960) 16\n19 DE SIDSTE TIDER - HØJBY KIRKE - af Per Holsner Maya kalenderen har fascineret mange mennesker i moderne tid, som udtryk for en tidligere højtstående kultur, men også på grund af dens tidsangivelse af en gammel verdens ende, angivet til at være ved midvinter den 21/12 år Martinus anvender også begrebet verdens ende i sit Tredje Testamente for at beskrive Dommedagens slut på en gammel verden og starten på en ny kristen kultur, menneskeriget med fred på jorden. Bland andet i artiklen til symbol nr. 44 Loven for tilværelse elske hinanden, hvor der står: Det kan ikke råbes for stærkt ud, at jorden iler mod verdens ende. Alle må gøre sig rede. En stor plan i den guddommelige verdensorden skal bringes til fuldendelse. Jorden skal slynges ind i en ny kosmisk bane, hvor alt som ikke er af renhed af kærlighed må forblive udenfor. De stærke vibrationer fra Faderens zone opløser alle detaljer, som ikke er isoleret i kærlighed. I løbet af dette forår 2009 står det klart for højintellektuelt indviede på globalt plan, at Martinus repræsenterer arkai/ærkeengel Mikael, og at det Tredje Testamente udtrykker den Hellige Ånd, bragt til menneskeheden ved kristus genkomst gennem Martinus i hans hvide og gyldne ilddåb. Helt i overensstemmelse med en moderne åndsvidenskab er det kun Mikael, der som jordklodevæsenets hovedtalentkerne for lys, med Forsynets opbakning kan kaste Satan eller hovedtalentkernen for det dræbende princip, ud af jordens område. Og det sker nu i den aktuelle Dommedags periode, som begyndte omkring år 1840 ifølge Martinus og vil vare omkring 200 år med slut inden år Martinus var dygtig til at tegne og male, billederne kunne blive meget detaljeret, ikke mindst i symbol nr. 23 Det færdige menneske i hans billede efter hans lignelse. Det viser Mikael som kristusvæsen komme på skyerne med magt og herlighed, der i et tidernes vendepunkt drejer en stor orange kosmisk bue af det dræbende princip over til menneskerigets gule fredelige kærligheds kultur. I dette opgør og denne konflikt mødes de orange og gule farver også i de mindre buer og rektangler i symbolets nedre del, figurer som repræsenterer rækken af inkarnationer gennem tiderne. Fordelingen af farverne viser sig at være et nøje malet og differentieret tidsforløb. Fra starten af den gule farve i en lille bue og frem til den definitive afslutning af det orange i et af rektanglerne forløber omkring de 200 år, som Dommedagen varer. Begyndelsen af den første gule farve i et af de orange rektangler markerer Den Nye Verdensimpuls første indslag omkring år 1900, med starten på Lysets tidsalder eller Satya Yuga ifølge hinduistisk åndslære, mens det første gule indslag i de oven liggende orange buer viser Mikaels kamp i himlen med mørkets drage, som han år 1879 kastede ned på jorden blandt menneskene, og sammen med Forsynet også siden hen her forfølger med start år 1900, for endegyldigt at have fjernet Satan i løbet af Dommedagens sidste tider. Det gule indslag i den efterfølgende lille bue viser hændelsesforløbet på det åndelige plan omkring og efter 2 Verdens krig, hvilket J.B. Aharon beskriver i hans bog The spiritual event of the twentieth century. An imaginaton, som tidligere er omtalt i min artikel Kosmisk åndsvidenskab i menneskeheden på jorden. År 1973 skete der en forstærkning af den kosmiske lysimpuls, ca. 33 1/3 år efter 2 Verdenskrigs åndelige kulmination år 1940/41, og denne gang med oliekrisen til følge. Det ses på symbolet hvor starten af den gule farve i den store kosmiske bue slår ned på det underliggende rektangel. Efter yderligere 33 1/3 år slår en ny forstærkning af det kosmiske lysets impuls ned omkring år 2007 med de efterfølgende globale kriser, vi stadig befinder os i som en optakt til den 3 ½ års periode, som antikrist har til at forføre menneskene, maskeret i idelige gode hensigter. 17\n20 Den gule farve begynder først igen at fortrænge det orange i rektanglerne omkring år 1993, hvilket er et vigtigt år, hvor menneskeheden og naturvæsenerne i jordklodens elementarverden for første gang indleder et omfattende samarbejde til alles vel, et resultat af Findhorns indledende arbejde i 1960 erne. Fra et bestemt tidspunkt omkring år 2000 bliver de små buer i symbolet endegyldigt gule, hvilket fra det tidspunkt markerer, at Moder jord fremover kun accepterer fårene i sit reinkarnations kredsløb. En lille orange tunge i rektanglets øvre del henviser til Satans indledende og sidste 3½ års forsøg på at vildlede menneskeheden, som en ulv i fåreklæder ved at foregøgle stadig at kunne redde menneskene ud af de globale kriser med hjælp af kapitalisme, bevæbnet fred i et materialistisk verdensbillede, og at frihed og demokrati er muligt at opnå af denne vej, hvilket Martinus igen og igen absolut benægter. Disse 3½ år, hvor antikrist og hans profet forsøger at løse verdens problemer med gammel vin på nye flasker, begyndte denne midsommer år 2009 og afsluttes midvinter den 21/12 år 2012, som Maya kalenderen forudsagde. Denne periode kan objektivt betragtes som en slags eksamen i livets skole for hvert enkelt menneske, med henblik på om det har udviklet sig tilstrækkeligt gennem de seneste 2000 år til at leve som et humant kristent væsen og ikke kan forføres af antikrist. Hvis ikke målet er nået, vil Mikael med Forsynet i de 13 hellige nætter fra juleaften år 2012 til Hellig Trekonger, som menneskehedens tærskelvogter i Dommedagens Hellige Ånds lys i de sidste tider stille dem på bukkenes side. Efter denne altafgørende dom er menneskeheden opdelt i fårene og bukkene, hvilket symbolet viser ved, at den orange farve successivt aftager i rektanglet, alt efter som bukkene dør ud og bort fra jorden. De kan ikke længere inkarnere på jorden, hvilket den oven liggende gule bue markerer. I Højby kirke, en af Sjællands ældste og bygget i de første årtier af 1100 tallet, findes nogle af Danmarks bedst bevarede kalkmalerier fra middelalderen. Særligt kalkmalerierne i korets hvælvinger regnes for de skønneste billeder skabt i dansk kirkekunst. Med et billede af arkai/ærkeengel Mikael, som vestvendt i en af de fire hvælvinger, med vægten i hænderne dømmer menneskene til enten får eller bukke, vejer deres moralske værdi. Modsat på korets østre hvælv troner den opstandne Kristus på regnbuen i al sin herlighed med Maria ved sin højre og Johannes ved sin venstre side i knælende forbøn for menneskeheden. I den sydlige hvælving kalder Mikael med basunklang de døde op fra deres grave i dødsriget, og i den nordlige del ses den tunge vandring mod uhyrets gab i helvede. Korets billeder er formet til et kors og handler alle om Dommedagen, den som nu hele menneskeheden oplever de sidste tider af, til en definitiv afgørelse. Og det er absolut ikke en tilfældighed, at netop disse kalkmalerier kan opleves i Højby kirke, ikke langt fra Martinus Center. Forsynet ved hvad fremtiden har i sit skød. Højby, byen ved højene, var i middelalderen en forholdsvis stor og betydende by. Den var et fiskerleje dengang kirken blev bygget, og kirken blev stort anlagt efter datidens forhold. Odsherred i middelalderen må nærmest betegnes som en ø, idet der kun var forbindelse til lands med det øvrige Sjælland over en smal tange ved Dragsholm syd for Vejrhøj. Man var henvist til trafik ad søvejene, og den meget anselige Højby sø stod ved et sejlbart vandløb i forbindelse med Kattegat. Navnet Højby kan i dag relateres til den åndelige by, som har sit brændpunkt ved Martinus Center, hvor Martinus i sin tid anmodede gæsterne om sjæleligt at stille sin snavsede sko udenfor, analogt til Moses med henblik på det guddommelige møde på Sinai bjerget. Martinus Center har til opgave at byde alle mennesker af god kristen vilje velkommen, til en forståelse af tidens kaos gennem det Tredje Testamente, hvor det er vigtigere at være venner i et tankeklima af kærligt fællesskab end at få ret. Det med sandheden skal nok komme hen ad vejen. Også indenfor centrets mere centrale medarbejdere skal fristelsen vedvarende modstås til at åbne sin egen butik og gøre karriere indenfor Sagen. Og Forsynet har god kontrol med det alt sammen. 18